Rəsmi İrəvan Azərbaycanla birbaşa təmasın vacibliyini anlayır | Xeberim.Az\n09 Apr 2022 - 09:48 882\nDünyada baş verən hadisələr artıq yeni münaqişə zonalarının aradan qaldırılması məsələsini Avropa üçün böyük zərurətə çevirir. Rusiyanın nəzarətində və yaxud da yumşaq desək, təsir dairəsində olan münaqişələrin bir anda müharibəyə çevriləbilmə ehtimalı Avropa İttifaqını, Avropa Şurası və qərbi ciddi narahat edən məqamlardandır. ABŞ indiki vəziyyətdə Ukrayna müharibəsinə fikirlərini cəmlədiyinə və ATƏT-in Minsk qrupunun həmsədri kimi uğursuz keçmişinə görə Ermənistan-Azərbaycan arasında sülh müqaviləsinin imzalanmasına və tərəflər arasında münaqişənin aradan qalxmasına təsir edə bilmir. Lakin 6 aprel Brüssel görüşündən öncə Amerika Birləşmiş Ştatlarının Dövlət Katibi Antoni Blinkenin Prezident İlham Əliyevə zəng etməsi və “Brüsseldə Avropa İttifaqının dəstəyi ilə Ermənistan və Azərbaycan arasında liderlər səviyyəsində keçiriləcək görüşə ABŞ önəm verir” deməsi ABŞ-ın regionumuzda məsələnin həllində maraqlarını açıq ifadə edir. Qərb indiki məqamda bu məsələni Avropa İttifaqına və tamami ilə yeni bir sima olan Avropa İttifaqı Şurasının Prezidenti Şarl Mişelə həvalə edir. İnsafən demək lazımdır ki, Avropa İttifaqı dünyada mövcud olan ən böyük siyasi və iqtisadi mərkəzlərdən biridir, bir çox məsələlərdə qərəzsiz və bitərəfdir. Azərbaycan və Ermənistan ona etimad göstərirlər. Son illər ərzində Azərbaycanla Avropa İttifaqı arasında münasibətlərin yeni inkişaf səviyyəsinə yüksəlmişdir. Rusiyaya qoyulmuş qadağalardan sonra enerji böhranı yaşamamaq üçün Avropa özünün enerji təhlükəsizliyinin təmin edilməsində Azərbaycanın rolunun daha da artmasında maraqlıdır. Avropa İttifaqı Şurasının Prezidenti Şarl Mişellə Prezident İlham Əliyev arasında intensiv dialoq və təmasları və Azərbaycanın diqtə etdiyi məqamları, yaranmış yeni reallıqları qəbul etməsi də Azərbaycanla Ermənistan arasında münasibətlərin normallaşması istiqamətində müvafiq mexanizmin formalaşması və predmetli danışıqlara başlanmasına müsbət təsir edir.\nHadisələrin belə cərəyan etdiyi bir məqamda deyə bilmərik ki, Rusiya bu məsələdən tamami ilə kənarda qalmışdır. Yox, əsla, hətta dünyada və Avropada müharibə Rusiyanın məğlubiyyəti ilə bitsə belə, Rusiya Cənubi Qafqaz regionunda söz sahibidir. Brüssel görüşündən əvvəl martın 31-də Rusiya Prezidenti Vladimir Putinin həm İlham Əliyevlə, həm də Nikol Paşinyanla telefonla danışması hətta başı müharibəyə və embarqolara qarışmış Rusiyanın Qarabağda münaqişənin həllində və əlaqələrin qurulmasında nə qədər maraqlı olduğunu bir daha göstərir. Lakin Azərbaycanın bundan sonra da daha 30 il gözləməyə nə səbri, nə də həvəsi vardır. Fərrux dağı ətrafında baş verənlər bir daha sübut edir ki, Azərbaycan özü 10 noyabr bəyannaməsini hətta təkbaşına icra edəcəkdir və 4-cü maddəsini həyata keçirərək bir nəfər də terrorçu erməninin ərazidə qalmasına icazə verməyəcəkdir. Bəyannamədən sonra Fərrux dağı ətrafında baş verənlər Qarabağda ilk hərbi irəliləyişdir. Rusiya Federasiyası Müdafiə Nazirliyi və bölgədə olan sülhməramlılar başa düşdülər ki, özlərindən bəyanatlar verməklə və saxta xəritələr yaymaqla Azərbaycanı öz ali hədəflərindən ayıra bilməzlər. Azərbaycan dünyada baş verən hadisələri doğru dəyərləndirərək dəqiq və səlis qərarlar qəbul edir.\n6 aprel Brüssel görüşü öncəsi Azərbaycanın təklif etdiyi beş maddələlik diqtəsini qəbul edən Ermənistan açıq kartla görüşə getdiyini desə də Ermənistan hakimiyyətinin ikili bəyanatları son nəticəni gözləməyi labüdləşdirirdi. Azərbaycanın irəli sürdüyü təkliflər arasında qarşılıqlı torpaq iddialarından vaz keçmə, qarşılıqlı şəkildə beynəlxalq sərhədlərin tanınması, qarşılıqlı şəkildə məsələlərin həllində hədə-qroxu və güc faktorundan tamamilə imtina, sərhədlərin delimitasiya və demarkasiyası, nəqliyyat və kommunikasiya xətlərinin bərpası kimi böyük əhəmiyyətə malik məsələlər vardır. Təsadüfi deyil ki, 4 saat yarımdan artıq davam edən görüşdə sülh razılaşmasının əsas komponenti Azərbaycanın irəli sürdüyü 5 maddədən ibarət təklif və bunun əsasında predmetli danışıqların aparılmasıdır. Başqa cür ola da bilməzdi. Azərbaycan qalib dövlət olsa belə, bu təkliflərin hazırlanmasında beynəlxalq hüquq normalarına əməl etmişdir. Bu səbəbdən də 6 aprel görüşlərində əldə olunan razılığın əsasında məhz bu təkliflər dayanır.\nHər bir görüşün sonunda bəyan edilən yekun sənəd önəmlidir. Dekabr ayında Brüsseldə həyata keçirilmiş görüş zamanı da “Dağlıq Qarabağ” ifadəsi və ya keçmişin qalığı olan ATƏT-in Minsk Qrupu həmsədrlik institutuna istinad yox idi. Bu dəfə də eyni tendensiyanın davam etməsi onu göstərir ki, Avropa birmənalı olaraq Azərbaycan liderini və dövlətimizin yaratdığı yeni reallığı qəbul edir. Bir də ki, tarix təkcə keçmiş Dağlıq Qarabağ münaqişəsinin həllində deyil, bütün digər Avropa regionunda baş verən hadisələrin həllində ATƏT-in Minsk Qrupu lazımsız təsisata çevrilməsinin şahidi oldu. İndi əsas qərar vasitəçilər olmadan birbaşa görüşlərin hər iki tərəf arasında keçirilməsinin təminatıdır. Rəsmi İrəvan qlobal təhlükəsizlik kataklizmaları fonunda Azərbaycanla birbaşa təmasın faydalarını anlamağa başlayıb. Bunun nəticəsi olaraq Ermənistanın Baş Naziri Nikol Paşinyan və Azərbaycan Prezidenti İlham Əliyev aprelin 6-da Brüsseldə bununla bağlı tarixi qərar veriblər. Əslində Nikol Paşinyanın başqa bir yolu da yoxdur. İndiki məqamda nə Rusiyadan, nə də qərbdən istədiyi dəstəyi əldə edə bilmir. Üstəlik də bu mənasız münaqişədən bütün maraqlı tərəflər yorulublar.\n6 aprel Brüssel görüşünün ən vacib nəticələri kimi digər məqamlarla yanaşı biz işğaldan azad olunmuş ərazilərin minalardan təmizləməsini, itkin düşmüş şəxslərin tapılmasını, sərhədlərin delimitasiya prosesinə başlaması barədə razılıq əldə olunmasını, nəqliyyat-kommunikasiya xətlərinin bərpası və yaradılmasını, dəmir yolu və avtomobil yolunun çəkilməsini göstərə bilərik. Rəsmi Bakı üçün vacib olan əsas məsələ Ermənistanla yekun sülh müqaviləsinin imzalanması və siyasi barışıq prosesinin başlamasıdır. Bundan sonra Azərbaycan öz sərhədləri daxilində yaşayan erməni vətəndaşları ilə münasibətlərini öz qanunları çərçivəsində müəyyənləşdirəcəkdir. Bütün hallarda heç kimdə, hətta rasional düşüncə tərzinə malik Qarabağda yaşayan ermənilərin özlərində də şübhə yoxdur ki, onlar Azərbaycan bayrağı altında daha xoşbəxt yaşayacaqlar.\nYAP Suraxanı rayon təşkilatının məsləhətçisi


Nur-az.com - Azərbaycanlı mühacir Almaniyada özünü yandırdı\nAzərbaycanlı mühacir Almaniyada özünü yandırdı\nAlmaniyada 26 yaşlı azərbaycanlı mühacir özünü yandırıb. Azadliq.info Almaniya mətbuatına istinadla bildirir ki, adı açıqlamayan azərbaycanlı sentyabrın 23-də Sonsbek bələdiyyəsinin binasında üstünə benzin tökərək yandırıb.\nİlkin məlumatlara görə, o, bələdiyyə binasına hər həftə verilən sosial müavinəti almaq üçün gedibmiş. Almaniya hökuməti iki həftə əvvəl ona sığınacaq verməkdən imtina qərarı qəbul edib, bu səbəbdən də çərşənbə axşamı verilən müavinət sonuncu olmalıymış.\nMüvafiq məmurla görüşdən çıxan azərbaycanlı mühacir dəhlizdə özünə od vurub. Yaxınlıqdakı şəxslər onu yanğınsöndürən balonla xilas etməyə çalışıb. Dərhal təcili yardım çağırılıb və yaralı vertalyotla Duysburqdakı xəstəxanaya çatdırılıb. Məlumatlara görə, o, üçüncü dərəcəli yanıq xəsarəti alıb.\nMühacir statusunun ləğvi barədə ona məlumat verən məmur isə hadisədən şoka düşüb.


Ərə gedərəm, hamını da şoka salaram... - Günay İbrahimli - FOTOLAR » Qadınlar.Co - Qadınlara Özəl Paylaşımlar\nƏrə gedərəm, hamını da şoka salaram... - Günay İbrahimli - FOTOLAR\nMüğənni Günay İbrahimlinin müsahibəsi\n-Günay qarşıdan yay fəsli gəlir, yaradıcılığınızda nə yeniliklər gözlənilir?\n- Son ifa etdiyim “Sən məndən gedən gündən” mahnısına klip çəkdirməyi düşünürəm. İnşallah, bir neçə gündən sonra klipi Rza Əsgərov çəkəcək. Sizi əmin edə bilərəm ki, məni başqa bir obrazda görəcəksiz. Fərqli bir Günay olacam. Klipdə iki obraz var. Birində daha ciddi bir qadın obrazı, ikinci isə tamamilə fərqlidir. Bilirsiz ki, ssenarisi və sujet xətti olan kliplər dəbdə deyil. Özümə söz vermişəm. İndən belə kliplərdə mənim gözəl görüntülərim olacaq.\nDaha sonra “Biri var orda” adlanan mahnıya da yay mövsümündə klip çəkdirəcəm. Bu mahnı maşında və diskotekalarda qulaq asmaq üçün nəzərdə tutulub. Yəni, sırf yay mahnısı olacaq.\n“İndi qısa paltarlar geyinə bilmirəm”\n-Son zamanlar dəyişikliyə çox meyillisiz. Saç, burun, geyim və.s misal çəkə bilərik.\n- Yaxşıya doğru dəyişikliklər olur. Hər bir müğənninin öz tərzi olmalıdır və bu tərzi yaratmalıdır. Mən ifa baxımdan tərzimi dəyişməmişəm. Görünüş baxımdan dəyişmişəm. Bu ilin dəbi ilə ayaqlaşmağa çalışıram. Özümü çox rahat hiss edirəm. Məsələn, qarderobumda qısa geyimlər var. İndi o geyimlərə baxıram, necə bunları geyindiyimi düşünürəm. Doğrudan da hər yaşın öz geyimi var imiş.\n"Ərə gedərəm, hamını da şoka salaram..." - Günay İbrahimli/FOTOLAR\nİndi o paltarları geyinmərəm. İnşallah geyimlərimi satışa çıxaracam. Hamısını cəmi bir dəfə geyinmişəm. İndi qısa paltarlar geyinə bilmirəm. Amma şortik geyinirəm. O da məkana görə dəyişir. Şortikdə efirə çıxmaram, o tərz mənə yaraşmır. İdmanla klassik üslubu qarışdırıb geyinməyi sevirəm. Bir də burnumda dəyişiklik olub. Belə bir deyim var ki, üzdə nə dəyişiklik olursa, insanın həyatı da dəyişir. Üz mimikam dəyişməsə də, nə yaxşı ki, əməliyyat etdirdim.\n- Geyimlərinizi satışa çıxaracağınızı qeyd etdiz. Onlayn, yoxsa bir mağaza açıb orada satışları həyata keçirmək niyyətindəsiz?\n-İstəyirəm ki, instaqramda səhifə açım, birinci onlayn satış edim. Özümün kifayət qədər izləyicim var. Bu dəqiqə hamı sosial şəbəkələrdədir. Sizə bir misal çəkim. Serial TV-də yayımlanır. Bizim hər hansı bir işimiz çıxır, baxa bilmirik. Daha sonra internetdən baxmağa üstünlük veririk. Reytinq nəticələrinə görə, TV-dən sonra internetdə həmin serial daha çox izlənilir. Fakt budur ki, reytinq baxımdan internet daha keyfiyyətlidir. Sözümün canı odur ki, bu işi kiçikdən başlamaq və daha sonra böyütməkdir. Birdən-birə bu işi öhdəmə götürmək istəmirəm. Böyük maliyyə tələb oluna bilər.\n-Həmkarlarınızın əksəriyyəti butik açmaq istəsə də, buna nail olmayıblar. Açanlar da bir neçə ay sonra bizneslərini batırıblar.\n-Məhz bu səbəbdən işə internet səhifəsiylə başlayıram, birinci orada satışlarımı reallaşdıracam. Biri var kirayə obyekt götürəsən, çoxlu geyim satışa çıxarasan. Bu zaman böyük problemlər yarana bilər. İnternet səhifəsində satışlar uğurlu olsa, mağaza aça bilərəm. Məndə alınacağını düşünürəm. Bir neçə moda evləri ilə əməkdaşlıq edirəm. Hətta, həmin insanlar bu barədə məsləhət verdilər. Mağaza açmağım barədə təklif irəli sürdülər. Azdan-çoxdan zövqüm var, zövqlü müğənnilər sırasındayam.\nYəni, bilirəm ki, gənclər necə bir tərzi sevirlər. Gənclər sosial şəbəkələrdə bizi izləyirlər. Geyindiklərimizdən gedib axtarırlar, tapırlar və uyğunlaşdırıb geyinirlər. Qoy elə şərait yaradaq ki, rahatçılıqla gəlib həmin paltarlardan ala bilsinlər. Geyimləri çox baha satışa çıxarmayacam. Hər kəsin almağa gücü çatacaq.\n“Biabırçı adam olduğunun şahidi oluruq”\n- Günay kimləri qıcıqlandırır?\n-Bunu çox hiss edirəm. İnsana yaxşı və pis olmağına gərək qiymət verəsən. Hazırda məni tanımayan insanlar orda-burda çox şey danışırlar. Eşidəndə şoka düşürəm. Daha sonra həmin insanlar məni tanıyanda peşman olurlar. Deyirlər ki, biz səni belə sadə bilmirdik, yekəxana hesab edirdik. Əslində, mən çox sadəlövhəm. İstəyirəm ki, sadəlövhlüyümü azaldım. Çünki həyat bunu tələb edir. Sevməyənlərin sayı sevənləri keçib. Sosial şəbəkədə şəkil paylaşmağa peşman edirlər.\nBir şərhlər gəlir ki... Mənə yazanların səhifələrinə girirəm. Necə bir biabırçı adam olduğunun şahidi oluruq. Yəni ki, həyatdan bezmiş insanlardır. Cavab vermirəm, qara siyahıya atıram. Ay insan, sən məni tanıyırsan? Çörəyi, suyu sən mənə verirsən? Mənim səhifəmdə nə işin var? Bunları demək lazımdır, ancaq qara siyahıya salmaqla kifayətlənirəm. Elə şərh yazanların dünya görüşü kasatdır.\n- Həmkarlarınızdan bir neçəsi təhqir və tənqid yazan istifadəçiləri cəzalandırdı.\n-Onlar digərlərinə dərs vermək üçün bu addımı atdılar. Mənə söyüş yazan olmayıb. İyrənc şərh bildirənlər olur. Ciddi nəsə olsa, mən də belə addımlar ataram.\n- Belə şərhlər sizə psixoloji təsir edir?\n-Yox, əvvələr mənə çox pis təsir edirdi. İndi vecimə almıram. Efir, TV güzgüdür. Çalışaq ki, həyatda necəyiksə, efirdə də elə görünək. Təəssüf ki, tanınmış insanların çoxu həyatdakı kimi deyillər. Fərqli obraza girirlər. Əvvəllər çox utancaq idim. Hər şeydən çəkinir, qorxurdum. İndi sənə kim yaxınlaşıb yumruq vurmaq istəsə, sən təpiklə cavab verməlisən. Bunu necə etmək olar?\nSöhbəti aydınlaşdırırsan, sonuna kimi gedirsən. Əgər sən düzsənsə, həmin şəxsi pərt edirsən. Mən indi nəsə eşidəndə, sözügedən adama zəng vururam, sözümü deyirəm. Yaxşı edirəm, mənə dəyməsinlər. Məni heç kəs şou-biznes nümayəndələri ilə birgə görə bilməz. Onlarla oturub-durmuram. Ola bilər, tədbirdə onlarla rastlaşa bilərəm. Sevdiyim sənət nümayəndələri də var. Ancaq digərləri isə məsafə saxlayıram, yaxınıma buraxmıram. Belə lazımdır.\n“Evimə gəlib-gedən insan arxamca danışır, torbamı tikir”\n- Niyə məsafə saxlayırsız?\n- Daha sonra pis şeylər olur. Bir ara mənə sual verdilər ki, sənin nə əcəb şou-biznesdən dostun yoxdu? Bu söz bir az mənə təsir etdi. Bir çox insanlarla dostluq etməyə başladım. Bir gün onunla, bir gün isə bununla otururdum. Dərdləşirdim, votsapda yazışırdım. Daha sonra gördüm ki, evimin içinə gəlib-gedən insan arxamca danışır, torbamı tikir. Ona görə dedim ki, dostum olmasa yaxşıdır. İndi dostlarım var, bu biznesdən uzaq insanlardır.\n- Artıq 25 yaşınız var. Ailə qurmaq barədə düşünmürsüz?\n- Nə bilim, qismət olsa, evlənərəm. Qisməti quranda bizik. Hələ işlərim, problemlərim var. Onların hamısını səliqəyə salmalıyam. İnşallah, 2-3 ildən sonra evlənərəm.\n“Planlı evliliklər uzumüddətli olmur”\n- Evlilik planlı olur?\n- Bu fikirlə razı deyiləm. Planlı evliliklər uzumüddətli olmur. Ola bilər ki, kimisə birdən görüb sevəsən. Bir həftə içində evlənirsən, uşaq dünyaya gətirirsən. Belə şeylər ola bilər. Ancaq planla qurulan evlilik tamam başqadır. Ata-ananın göstərişi ilə evlənənlər var. Valideynlər tutaq ki, deyir qızımı bacım oğluna verəcəm. Baxın, bu planlı evlilikdi, sevgi evliliyi deyil. Mən bayaq dedim ki, 2-3 ilə evlənə bilərəm. Ancaq qəfil ərə gedərəm, hamını da şoka salaram. Sabahı bilmək olmur.\n- Şou-biznesdəki evliliklər nədənsə, uğursuzluqla nəticələnir...\n- Adi həyatda o qədər hadisələr baş verir ki... Boşanmalar, xəyanət və ölüm hadisələri çox olur. Sadəcə olaraq, onların başına gələn bu hadisələr şişirdilmir. İncəsənət nümayəndələri göz önündə olur və nümunə göstərilir. Fakt budur ki, adi insanların başına gələn pis hadisələr çox olur. Şou-biznesdə elə insanlar var ki, min dəfə onlardan qeyrətlidir. Düşünürəm ki, vəzifə və işlə bunu uyğunlaşdırmaq olmaz. Hər kəsin başına belə hadisələr gələ bilər.\n“Mənə zərbə vururlar, hər yanda pisləyirlər”\n- Bayaq qeyd etdiz ki, quyumu çox adam qazır. Quyu qazmağa nələr daxildir?\n- Məni gözləri götürmür. Bir addım atıb qabağa getməyə çalışırsan, ancaq buna maneə olmağa çalışırlar. Mənə zərbə vururlar, hər yanda pisləyirlər. Buna quyu qazmaq deyirik. Hər hansı bir müsahibə verirsən, müsahibədə bir sözü götürüb şişirdirlər. Ay Günay belədir, bu sözü dedi və.s Mən demirəm ki, ideal insanam. Mənim də müsbət və mənfi xüsusiyyətlərim var. Əsəbiləşib beynimin çöndüyü vaxtlar da olur. Hər kəsin kaprizi və istəkləri var.\nMəsələn, mən efirə çıxmaq istəmirəm. Artıq əngəl yaratmağa çalışırlar. Deyirlər ki, efirə çıxmasan və yaxud bu verilişdə iştirak etməsən çox şeylər olacaq. Bizdə şou-biznes başqa cürdür. Sizə bir misal çəkim. “Eurovision”a gedib, sonra qayıdan müğənnilərin əksəriyyəti depressiyaya düşür. Çünki, onlar əsl ulduz həyatı yaşayıblar. Həyatları sistemlə qurulur. Məsələn, səhər 9-da qalxır, 10-da yeməyini yeyir, 11-də filan verilişdə qonaq olur və.s Bu, ulduz həyatıdı. Bizdə planlı iş yoxdur.\nBir gün alboma hazırlaşırıq, o biri gün konsertə gedirik. Burada ulduzluğu görmürük. Bizə ulduz kimi rəftar etmirlər. Adicə bir məslicə gedirsən, özünü məcburən ulduz kimi aparmalısan. Məkana görə dəyişirsən. Bünövrəni necə qoydunsa, elə də davam edəcək. Sən özünü yazıq, yüngül aparacaqsansa, heç kəs sənə hörmət qoymayacaq.\nÇalışaq ki, özümüzü samballı aparaq. Tanınmaq asan, hörmətli olmaq çətin məsələdir. Hərdən məclislərdə mənə deyirlər ki, buna bax, ulduz olub getdi. Bir neçə nəfər bu sözü deyib. Mən isə cavab verdim ki, hə, ulduzam. Bu cavabı gözləmirdilər. Elə bil küçə qızıyam, mənimlə o cür danışırdılar. Söyləyirlər ki, bu da gəlib adam oldu. Hamının həyatda çətinlikləri olur, varlı ailədə böyüməmişəm.\nBu yerə əziyyətlə gəlmişəm, indi də varlı deyiləm. Toylara gedib pulumu qazanıram. Ona görə də başqa bizneslə məşğul olmaq istəyirəm. İndi şou-biznesdə vəziyyət gərginləşib. İşlər sönük və zəifdir. Heç kəs bu sənətə hazıra nazir gəlməyib. Hamı əziyyət çəkib, çox çətindir. Ola bilər ki, biz müğənnilər bəzənib-düzənirik.\nAxırıncı pulumuzla brend markadan paltar almağa məcbur oluruq. Mahnı kimi geyim də çox vacibdir. Hərdən sosial şəbəkədə yazırlar ki, bunun nə vecinə, gündə pullar cibinə gəlir. Mənim də çox çətinliklərim var, amma ağlamağı sevmirəm. Sadəcə olaraq, dilim açılıb. Hər zaman şükür etməliyəm. Yuxarı olan insana baxıb deməlisən ki, mən o zirvəyə çatmalıyam. Aşağıda olan insana isə baxıb şükür etməlisən. Naşükür insanlar var, əlinə min manat keçəndə deyir ki, bu pul 5 min ola bilərdi. Bəlkə də, qismət budur. Oxuculara müraciət edirəm, çalışaq ki, bir-birimizə dəstək olaq. Bizi qaldıran və aşağı endirən xalqdır. Axırımız torpağın altıdır. Gələcək nəsil üçün çalışırıq, hörmətli şəkildə də ölüb getmək istəyirik. Qırğın-davalar lazım deyil.\n“Elit təbəqənin toylarında iştirak edirəm”\n- Adınız böyük məbləğdə toya gedən müğənnilər siyahısındadır.\n- Biri var ayda 1500 manatdan 20 toyda iştirak etmək, biri də var ki, ayda 3 min manatdan 10 toya getmək. Nəticə etibarı ilə eyni məbləğdir, ancaq prestij söhbəti var. Mən az toya gedirəm. Bizim getdiyimiz 6-7 restoran var. Mən həmişə biznesmenlərin, bir sözlə elit təbəqənin toylarında iştirak edirəm. Düzdü, kasıb insanların toyu olub, pulsuz oxumuşam.\nElə olub ki, toyunda qız məni görmək istəyib, qəpik-qəpik pul yığıb, min manat düzəldib. Deyir ki, bu pula nə olar toyumda iştirak edin. Mən də cavab vermişəm ki, o pulla özünə nəsə alarsan, məbləği götürməmişəm. Məndən nəsə gedir? Ruzini verən Allahdır. Ancaq pulsuz hamının toyuna getmirəm. Mənim toy qiymətim belədir, qaldırmaq da fikrim yoxdur. Az olsun, özümün olsun, bu qədər bəsdi.\nGünay İbrahimli qara geyimi ilə diqqət çəkdi - "Özümü çox rahat hiss edirəm" - FOTOLAR\nGünay İbrahimlinin bu pozu nümunə oldu - FOTOLAR\n70 692 2


Pasxa Peynirli Blintzes Recipe (Süd, Pasxa)\nSəhər yeməyi və Brunch Avropa Qida Pendir tərifləri Kosher Qida Pasxa tərifləri\nPasxa Peynirli Blintzes (Süt, Pasxa)\nPendir blintzes - əsasən pendir dolu krep - yəqin ki, Polşa köçmüş bir klassik Ashkenazi yəhudi ərzaq var. Onlar sadəcə kartof nişastası ilə reseptdə unun əvəzlənməsi ilə Pasxa resepti üçün bir koserə uyğunlaşdırıla bilərlər . Bir bonus olaraq, bu, özündən qorunmaq üçün ehtiyacı olan hər kəsə uyğun il boyu resept verir.\n2/3-dən 1 fincan suya\n1/4 fincan kartof nişastası\n1 çay qaşığı dəniz duzu o (r kosher tuzu)\n2 fincan yağı (blintzes qızartmaq üçün)\nPendir doldurulması üçün:\n1 1/2 fincan cütçü pendir\n2 fincan pendir\n1 qaşığı kərə yağı (süzülməmiş, nöqtə üçün)\nBirincisi, Blintzes olun:\n1. Böyük bir qabda, yumurta və 2/3 fincan su birlikdə çırpın. Ayrı bir qabda birlikdə kartof nişastası və duzu qarışdırın.\n2. Yumruğa qədər kartof nişasta qarışığını yavaş-yavaş yumurta qarışığına əlavə edin. Meyilli ince olmalıdır. Çox qalın olduqda, meyvənin nazik, duzlana bilən bir qatılığa çatana qədər bir qədər su, bir kaşığı əlavə edin.\n3. 8-dən 9 düymlük qeyri-stick skilletə bir az yağı dökün (kifayət qədər tava altını örtmək üçün istifadə edin) və orta yüksək istilikdən isti.\nYağ isti olduqda, pananı yüngülcə örtmək üçün isti yağıya kifayət qədər blintz qarışığı tökün. Çubuq bütün dibləri əhatə edir ki, pan döndürün.\n4. Orta baloncuklara qədər blintz bişirin, üst quru və quru görünür və blintz pan asanlıqla slaydlar.\n6. Soğanmaq üçün lövhəni pandan bir plitə üzərinə çıxartın. Hamurun bütün istifadə olunana qədər blintzes hazırlamaq, bişmiş blintzes gedin kimi plaka üzərində yığılması.\nSonrakı, doldurulması olun və Blintzes Stuff\n1. Fırını 300 ° F-ə qədər qızardın. Yağınızı 9 x 13 x 2 düymlük çörək qabına atın və kənara qoyun.\n2. Böyük bir qabda, cütçü pendir çökün. Kəsmik və şəkər əlavə edin və hamar və yaxşı qarışdırılana qədər qarışdırın.\n3. Hər bir blintz mərkəzinə doldurmaq üçün 1-2 qaşıq qaşıq (hazırlanmış blintz ölçüsü asılı olaraq). Doldurmağı əhatə etmək üçün aşağıya qədər qat. Dipli qanaddan kənar tərəfləri qatın, sonra yuxarıya doğru bükün, bənövşənin kənarları isə tıxalı və silindrik bir "qab" var.\n4. Hazırlanmış pişirmə qabına tam doldurulmuş ləkələri yerləşdirin. Blintzes bir az yağ ilə nöqtə. Tencereyi folqa ilə əhatə edin və blintzalar qızdırıldığı qədər qızardılmış sobada yandırın. Təzə meyvə və ya cəm və səməni bir seçimlə xidmət edin.\nİPUCU: Kiplər dolduqdan sonra, onlar hava yastıqlı konteynerdə və ya torbada saxlanıla və istifadəyə hazır oluncaya qədər dondurulur. Dondurulmuş krepləri bir çörək yeməyi qabına qoyun və isti qədər yandırın.\nXolesterol 120 mg\nSodyum 543 mg\nBunuelos Kolombianos: Kolumbiya pendir balığı\nPudralı Kremli Pendirli Soğan ilə Əla Yağlı Kakao\nKremli Parmesan Sousu ilə asan göbələklər\nKrem pendirlə donaraq şirin kartof tortu\nAlman Poppy Toxum Cake - Mohnkuchen mit Eierdecke\nTepegər çəkilişləri üçün bir Tripod necə istifadə\nŞokoladlı Fıstıq Yağı Frosting Recipe\nApple Martini: Meyvə kokteyli üçün 3 təriflər\nKabel Kokteyli: Hörülmüş Rumla Müasir Klassik\nƏn yaxşı Alma Spice Brine Recipe\nQuş Nest Şorbasının tarixi\nYulaf qişa barları


Azərbaycan səhiyyəsinə həsr olunan ömür » Tibbqazeti.az\nAzərbaycanın səhiyyə ictimaiyyətinə ağır itki üz verib. Ölkəmizin tanınmış səhiyyə xadimi, Azərbaycan Respublikası səhiyyə nazirinin müavini Abbas Soltan oğlu Vəlibəyov 2018-ci il aprelin 8-də, ömrünün 71-ci ilində qəflətən vəfat edib.\nÖz səmərəli fəaliyyəti ilə ölkəmizdə səhiyyənin inkişafına sanballı töhfələr vermiş Abbas Vəlibəyov 1947-ci ildə Bərdə şəhərində doğulmuşdu. 1965-ci ildə Bakıdakı 175 nömrəli məktəbi bitirdikdən sonra Azərbaycan Dövlət Tibb İnstitutunun Sanitariya-gigiyena fakültəsinə daxil olmuşdu. 1971-ci ildə ali təhsilini başa vuran gənc mütəxəssis Azərbaycan Mülki Aviasiya idarəsində həkim-epidemioloq kimi çalışmağa başlamışdı. 1974-cü ildən etibarən isə Azərbaycan Respublikası Səhiyyə Nazirliyinə öz ixtisası üzrə irəli çəkilmiş, burada əvvəl həkim-inspektor, sonralar Sanitariya-Epidemiologiya Baş İdarəsində rəis müavini və rəis vəzifələrində işləmişdi.\n1988-ci ildə Abbas Vəlibəyov Respublika Gigiyena və Epidemiologiya Mərkəzinin Elmi-Təcrübi və Tədris Birliyinin baş direktoru vəzifəsinə təyin edilib. 1990-cı ildən etibarən üç il ərzində həm Azərbaycan Respublikası səhiyyə nazirinin müavini, həm də Respublika Gigiyena və Epidemiologiya Mərkəzinin baş direktoru vəzifələrini icra edib. 1993-cü ildən Respublika Gigiyena və Epidemiologiya Mərkəzinin baş direktoru təyin olunub. 1999-cu ildən ömrünün sonuna kimi isə səhiyyə nazirinin müavini, Azərbaycan Respublikası Baş Dövlət Sanitar həkimi vəzifəsində çalışıb.\nAbbas müəllim öz sahəsini çox yaxşı bilən, səhiyyə təşkilatçılığı üzrə yüksək peşəkarlığa malik mütəxəssis idi. O, 1976-1977-ci illərdə Ümumdünya Səhiyyə Təşkilatı tərəfindən Moskva şəhərində keçirilən Səhiyyə təşkilatçılarının beynəlxalq kursunu bitirmiş, sosial təbabət və səhiyyənin təşkili ixtisası üzrə mütəxəssis diplomu almış ilk və yeganə azərbaycanlı, sosial gigiyena və səhiyyənin təşkili üzrə ali dərəcəli həkim idi.\nAbbas Vəlibəyovun sosial gigiyena üzrə yüksək bilikləri və təşkilatçılıq qabiliyyəti Azərbaycanın hüdudlarından kənarda da tanınır və qəbul olunurdu. O, Ümumdünya Səhiyyə Təşkilatının İlkin tibbi-sanitar yardım üzrə Alma-Ata Bəyannaməsini imzalayanlardan biri idi. O həmçinin Ümumittifaq Epidemioloqlar, Mikrobioloqlar və Parazitoloqlar Elmi Cəmiyyəti Rəyasət Heyətinin, eləcə də Ümumittifaq Gigiyenist və Sanitar Həkimləri Elmi Cəmiyyətinin İdarə heyətlərinin üzvü seçilmişdi. 1980-ci ildə Abbas müəllim SSRİ Səhiyyə Nazirliyinin əmri ilə “Səhiyyə əlaçısı” döş nişanı ilə mükafatlandırılmışdı. Onun professional keyfiyyətlərini, yüksək peşəkarlığını belə bir fakt təsdiq edir ki, hələ sovet dönəmində Abbas Vəlibəyov SSRİ-də tətbiq olunan sanitar-epidemioloji xidmət modelini yaradanlardan biri olub. Bu gün də bir sıra postsovet ölkələrində, o cümlədən Azərbaycanda bu xidmət müəyyən dəyişikliklərlə, həmin model əsasında fəaliyyət göstərir.\nAbbas Vəlibəyov 1981-ci ildən Azərbaycan Respublikası Səhiyyə Nazirliyi Kollegiyasının üzvü olaraq, respublika səhiyyəsinin idarəetməsində yaxından iştirak etmişdi. Bu gün Azərbaycanın səhiyyə sistemində əldə edilmiş uğurlarda, xüsusən ictimai səhiyyə, sanitar-epidemioloji salamatlıq sahələrində qazanılmış nailiyyətlərdə, ölkəmizdə epidemioloji sabitliyin yaradılmasında onun çox böyük xidmətləri olmuşdu.\nYeni Azərbaycan Partiyasının üzvü olan Abbas Vəlibəyovun Vətən qarşısında xidmətləri, ölkəmizdə vətəndaşların sağlamlığının qorunması sahəsində dəyərli fəaliyyəti Azərbaycan dövləti tərəfindən daim yüksək qiymətləndirilib. O, 2000-ci ildə Azərbaycan Respublikasının “Əməkdar həkim” fəxri adına layiq görülüb, 2013-cü ildə “Tərəqqi” medalı ilə, 2017-ci ildə 3-cü dərəcəli “Vətənə xidmətə görə” ordeni ilə təltif edilib.\nAbbas müəllimin şəxsiyyəti haqqında danışarkən onun idarəetmə xüsusiyyətlərini, insani keyfiyyətlərini vurğulamadan keçmək mümkün deyil. Onunla bir yerdə çalışanlar Abbas müəllimin ciddi, tələbkar, özü peşəkar olduğu kimi, işçilərindən də professionallıq tələb edən, amma eyni zamanda həm də ədalətli, qayğıkeş rəhbər olduğunu söyləyirlər.\nAbbas müəllim zahirən çox ciddi, hətta zəhmli insan idi. Lakin az adam bilirdi ki, bu görünüş altında kövrək qəlbli, həssas ürək sahibi gizlənir. Belə bir misal var ki, istedadlı insan hər bir sahədə istedadlı olur. Abbas müəllim həkim, səhiyyə təşkilatçısı kimi istedadlı şəxs idi, amma onun yaradıcı insan kimi də çoxlarına bəlli olmayan bir sıra istedadı var idi. Onunla təxminən eyni illərdə Tibb İnstitutunda təhsil almış həmkarları yaxşı xatırlayırlar ki, həmin vaxtlar bu ali məktəbin Rafiq Babayevin rəhbərliyi altında “Eskulap” vokal-instrumental ansanblı yaradılmışdı. Abbas Vəlibəyov tək bu institutda deyil, ümumiyyətlə, Azərbaycanda incəsənət aləmində tanınan, yaxşı mənada geniş səs-küyə səbəb olmuş həmin qrupun fəal üzvü – bas gitaristi idi.\nMusiqiyə bu marağı Abbas müəllimi bütün həyatı boyu müşayiət edib. Çox sonralar da o, musiqi sahəsində fəaliyyətini davam etdirib, mahnılar bəstələyib. Onun bəstələdiyi mahnılar Azərbaycanın tanınmış ifaçılarının repertuarını bəzəyib.\nAbbas müəllim şeir də yazırdı. Bir sıra mahnılarının sözlərinin müəllifi də özü idi. Onun vaxtilə Mübariz Tağıyevin ifasında dillər əzbəri olmuş “Xatirə” mahnısının bu sətirləri bu gün Abbas müəllimsiz qalan dünyada, onun özü haqqında necə də həzin səslənir:\n“Nə qədər sərt olsa dalğalar,\nQayalara çırpınıb geri dönər.\nSən hardasan, mən harda, xəyal qanadlı quşdur,\nBir daha görüşmərik, sevdanı apar, apar,\nGedərsən, xəyalımda xatirən qalar”...шаблоны для dle 11.2


Ermənistanda siyasi çaxnaşma başlayıb - QHT SƏDRİ » Pressaz.info - Press Azərbaycan\nErmənistanda siyasi çaxnaşma başlayıb - QHT SƏDRİ\n30 06 2020 17:34 3166\nÜmumiyyətlə Azərbaycan və Ermənistan heç bir müstəvidə müqayisə olunmaz dövlətlərdir. Əslində Ermənistana heç müstəqil dövlət demək də düzgün deyil.\nBizim tarixi torpaqlrımızda havadarlarının köməyi ilə yaratdıqları Ermənistan adlı dövlət əslində marionet bir dövlətdir. Əgər Rusiyanın, qərbin və başlıcası xaricdəki erməni diasporunun maddi dəstəyi olmasa ermənilər acından ölıərlər. Vaxtı ilə 3 milyondan çox əhalinin yaşadığı düşmən ölkədə öz mətbuatlarının yazdığına görə 1 milyondan bir qədər artıq adam qalıb. Digəriləri çörək pulu qazanmaq üçün Rusiyaya, avropaya, dolayı yollarla Türkiyəyə gediblər. Bu ölkənin nə normal iqtisadiyyatı, nə də səhiyyəsi var. Pandemiya onların hansı acınacaqlı durumda olduğunu bütün dünyaya göstərdi.\nOrada insanlar taleyin ümidinə buraxılıblar. Baş nazir Paşinyanın özü də etiraf edir ki, infeksiyaya yoluxanların sayına görə Ermənistan dünyada liderlik edir. Onlar bu gün vəziyyətdən çıxmaq üçün ona-buna yalvarır, əl açırlar. Lakin sözün əsil mənasında müstəqil olan və tam müstəqil siyasət yürüdən Azərbaycan dövləti isə öz vətəndaşlarına bu ağır günlərdə koronavirusdan qorunmaq üçün bütün resurslarını səfərbər edib. Pandemiyanın ilk günlərindən prezident İlham Əliyevin rəhbərliyi ilə çox mühüm qərarlar qəbul edildi, mübarizənin effektli təşkili üçün ciddi addımlar atıldı.\nDövlət Başçısı son 6 ay ərzindəki bütün çıxışlarında xalqımızın sağlamlığının dövlətimizin siyasətinin prioriteti olduğunu dönə-dönə qeyd edib. Koronavirusun insanlar üzərində yaratdığı maddi problemlərin aradan qaldırılması üçün ölkəmizdə geniş sosial dəstək proqramları icra olunur. Bu məqsədlərlə artıq 3 milyard manata qədər dövlət vəsaiti xərclənib. İşğalçı ölkədə isə vəziyyətin nəzarətdən çıxdığı və insanların özlərinin öz başlarına çarə axdardıqları göz qabağındadır. Elə bu səbəbdən də Ermənistanda böyük siyasi çaxnaşma başlayıb, Yerevanı və digər şəhərləri ehtiraslar dalğası bürüyüb. Bu gün bütün bu reallıqları görə-görə Ermənistanı təbliğ etməkdən, vətənlərini isə ləkələməkdən çəkinməyən Milli Şura, AXCP və xarici ölkələrdə yaşayan bəzi ünsürlər öz iddialarını gerçəkləşdirmək üçün Azərbaycan hakimiyyətini şərləməklə əsil simalarını və xislətlərini açıq aydın nümayiş etdirirlər.


Azərbaycan ortaq düşmənə qarşı mübarizədə birlik formulu təklif edir - Modern.Az Azərbaycan və dünya xəbərləri\n29 İyun 2020, 17:02 | ANALİTİKA\nİkincisi, bundan sonra reallaşacaq onlayn sessiyanın gündəliyini tərtib etmək lazım gələcək. Aydındır ki, onlayn konfrans dünyanı bürüyən bəlaya çarə tapmayacaq. Ancaq indiki ağır vəziyyətdə pandemiya ilə mübarizə mövzusunun ortaq müzakirə edilməsi, liderlərin yeni ideyalarla çıxış etməsi də vacibdir. Məsələn müxtəlif ölkələrin laboratoriyalarında peyvənd və dərman üzərində çalışmalar sürətlənib. Bu işin koordinasiyasına ehtiyac var. Çünki bəllidir ki, hansı ölkə ilkin olaraq peyvəndi və dərması icad etsə və onun effektivliyi sübut olunsa icadı ilə başqa dövlətlərlə paylaşmalı olacaq. Bu halda istər-istəməz koordinasiyaya ehtiyac duyulacaq. Həmin peyvəndin və dərmanın hər yerə çatdırılması və insanların xilası isə zaman alacaq. Bu zamanı qısaltmaq üçün həmin dərmanın istehsalının həcminin böyütmək və milyardlarla dollara ehtiyac olacaq. Bu isə yalnız bir ölkənin görəcəyi iş deyil. Ona görə də BMT-yə üzv dövlətlərin indidin müzakirələrə, koordinasiyaya və ortaq məxrəcə gəlmələrinə ehtiyacı var ki, gələcəkdə zaman itirmədən peyvəndin və dərmanın gərəkli bütün ölkələrə çatdırılması təmin edilsin. Bəşəriyyət vahid düşmənlə mübarizə apardığından birgə fəaliyyətə ehtiyac var. Bu mənada BMT prosesdən kənarda qala bilməz


Sosial-iqtisadi 01/12/2020 15:57\nDüşməndən azad olunan Laçında işğaldan öncə 1 Rayon Mərkəzi Xəstəxanası olmaqla 142 səhiyyə obyekti mövcud olub.\nBununla bağlı TƏBİB-in feysbuk səhifəsində paylaşım edilib.\nQeyd olunub ki, hazırda Rayon Mərkəzi Xəstəxanasının tabeliyində 18 xəstəxana, 19 ambulator poliklinika, 83 tibb və feldşer-mama məntəqəsi, 1 təcili tibbi yardım stansiyası fəaliyyət göstərir. Həmin tibb müəssisələrində 100 nəfər həkim, 423 nəfər orta tibb işçisi çalışır.\n“Hazırda Laçın rayon Mərkəzi Xəstəxanası Ağcabədi rayon Taxta-körpü qəsəbəsində fəaliyyət göstərir.Tezliklə Laçında həyat əvvəlki axarına qayıdacaq. Və biz burada reallaşdırılacaq bərpa proqramları çərçivəsində yeni səhiyyə müəssisələrinin tikintisinə şahidik edəcəyik!”, – deyə məlumatda bildirilib.\n2020-ci ildə pərakəndə ticarət şəbəkəsində istehlakçılara 748,9 mln. manat həcmində əczaçılıq məhsulları və tibbi ləvazimatlar…\nMədəniyyət Nazirliyi Zəfər muzeyi ilə bağlı vətəndaşlara müraciət edib. verilən müraciətdə qeyd olunur: “Ali Baş…\nKürdəmirdə 2-ci Qarabağ müharibəsi şəhidi Adəm Əliyevin adını daşıyan bulaq istifadəyə verilib. Əliyev Adəm İlqar…\nİndiyədək dünyanın 49 zəngin ölkəsində koronavirusa qarşı 39 milyon doz peyvənd olması müqabilində ən yoxsul…\n“Anadolu” agentliyi “Türkiyə- Fransa münasibətlərində tarix təkrarlanır?” başlıqlı məqalə dərc edib. Iki ölkə arasındakı münasibətlərə…\n“Türkiyə və Azərbaycan olaraq əgər atəşkəsin daimi olduğunu müşahidə edəriksə, Ermənistan da buna inanarsa, rəsmi…


Parlament Prezident və xalqa müraciət edib – YENİLƏNİB\n13 Noyabr 2020 14:36\nSpacetv.az xəbər verir ki, Müraciəti Milli Məclisin deputat Nigar Arpadarai təqdim edib:\n“Son 100 ildən artıq dövrdə Azərbaycan xalqı “böyük Ermənistan” yaratmaq xülyasına düşmüş erməni şovinist dairələrinin etnik təmizləmə, soyqrım və işğalçılıq siyasətinin fəlakətli nəticələrini mütəmadi yaşamalı olub. Mərhələ-mərhələ həyata keçirilən bu siyasət ötən əsrin əvvəlində Cənubi Qafqazda 100 minlərlə azərbaycanlı və digər xalqların nümayəndələrinin etnik və dini mənsubiyyətinə görə qətlə yetirilməsinə gətirib çıxarıb.\nÇar Rusiyasının süqutunun ardınca keçmiş İrəvan xanlığı, sonrakı İrəvan quberniyasının ərazsində erməni dövləti yaradılıb. Ermənistanda və Azərbaycanda sovet hakimiyyəti qurulduqdan sonra bolşevik rejiminin əli ilə Azərbaycan torpaqlarının daha bir hissəsi, o cümlədən, Qərbi Zəngəzur, Qazax qəzasının dağlıq hissəsi və Naxçıvanın bəzi kəndləri Ermənistana verilib və nəticədə onun ərazisi 9 min kv km-dan 29,8 min kv km-ə çatdırılıb.\nErmənistan ərazisində qalan ata-baba torpaqlarında elliklə yaşayan 100 minlərlə azərbaycanlıya muxtariyyət verilmədiyi halda Azərbaycan ərazisində sayı onlardan dəfələrlə az olan ermənilər üçün 1923-cü ildə “Qondarma Dağlıq Qarabağ Muxtar Vilayəti” təşkil edilib. Beləliklə, erməni millətçilərinin Azərbaaycana qarşı gələcək ərazi iddiaları üçün meydan açlımış və Cənubi Qafqazda baş verəcək yeni faciələrin əsası qoyulub.\n1948-1953-cü illərin Corakert deportasiyası nəticəsində Ermənistan SSRİ-dən yarım milyona yaxın azərbaycanlı qovulmuş, onların bütün əmlakı talan edilmişdi. 1991-ci ildə Sovet ittifaqının süqutundan sonra geniş miqyas almış işğalçılıq müharibəsinin gedişində Azərbaycan ərazisinin 20 faizi yəni, Dağlıq Qarabağ bölgəsi və onun ətrafında 7 rayon – Laçın, Kəlbəcər, Ağdam, Füzuli, Cəbrayıl, Qubadlı, Zəngilan rayonları Ermənistan silahlı qüvvələri tərəfindən işğal olunub, 20 mindən çox azərbaycanlı qətlə yetirilib, 10 minlərlə soydaşımız yaralanıb və əlil olub. Ermənistan ərazisindən və Azərbaycanın işğal edilmiş bölgəsindən 1 milyondan çox azərbaycanlı qovularaq didərgin salınıb.\nİşğalçılıq müharibəsi zamanı erməni millətçiləri azərbaycanlı əhaliyə qarşı bir sıra soyqırım cinayətləri törədiblər. 1992-ci il fevralın 25-dən 26-na keçən gecə Xocalı şəhərində əsrin ən dəhşətli faciələrindən biri baş verib. Soyqırım aktı nəticəsində 613 nəfər dinc azərbaycanlı milli mənsubiyyətinə görə vəhşicəsinə qətlə yetirilib, 487 nəfər şikəst edilib, 1275 sakin girov götürülərək amansız işgəncələrə məruz qalıb.\nGirov götürülənlərdən 150 nəfərin, o cümlədən, 68 qadının və 26 uşağın taleyi bugünədək məlum deyil. Ermənsitanın etnik təmizləmə, soyqırım və işğalçılıq siyasətinə qarşı müqavimət cəhdi 1993-cü ilin iyul ayında böyük siyasi və dövlət xadimi Azərbaycan xalqının ümumilli lideri Heydər Əliyev hakimiyyətə qayıtdıqdan sonra təşkil edilib.\nOrdu quruculuğu və silahlı qüvvələrin möhkəmləndirilməsi tarixində görülən düşünülmüş tədbirlər Ermənistan hərbi birləşmələrinin axır zərbələr endirmək və işğal altında olan bəzi ərazilərimizi, o cümlədən, Füzuli rayonunun strateji əhəmiyyət daşıyan Horadiz qəsəbəsini azad etməyə imkan verib.\nAzərbaycan prezidenti, Silahlı Qüvvələrin Ali Baş Komandanı İlham Əliyevin rəhbərliyi ilə Azərbaycan Ordusu 44 gün davam edən əməliyyat gedişində möhtəşəm qələbələ əldə edərək dünya hərb tarixinə yeni şanlı səhifələr yazıb. Silahlı Qüvvələrin modernləşdirilməsi ilə bağlı son 17 il ərzində həyata keçirilən hərbi siyasətin səmərəliliyi döyüş meydanında təcəssümünü tapıb.\n2020-ci ilin noyabrın 10-da Azərbaycan Respublikasının Prezidenti, Ermənistan Respublikasının baş naziri və Rusiya Federasiyasının Prezidentinin imzladıqları bəyanat uzun illərdən bəri davam edən münaqişəyə, Azərbaycan torpaqlarının işğalına son qoyub, Cənubi Qafqaz bölgəsinin gələcək inkişafına yönələn fəaliyyətinin yeni formatını təqdim edib. Bəyanatın müddəalarına uyğun olaraq Dağlıq Qarabağ münaqişəsi zonasında atəşin və bütün hərbi əməliyyatların tam dayandırılması elan olunub.\nBu ilin dekabrın 1-dək Kəlbəcər, Ağdam və Laçın rayonları mərhələr-mərhələ Azərbaycana qaytarılacaq. Atəşkəsə nzəarət üzrə sülhməramlı mərkəz yaradılıb. Bu mərkəzdə Türkiyə və Rusiya hərbu qulluqçularının birgə fəaliyyəti nəzarətə tutulub. Daxili məcburi köçkünlər və qaçqınlar Dağlıq Qarabağın ərazisinə və ətraf rayonlara BMT-nin Qaçqınlar üzrə Ali Komissarlığının Ofisinin nəzarəti altında geri qayıdacaq.\nHərbi əsirlər, girovlar və digər saxlanılan şəxslərin, habelə cəsədlərin mübadiləsi həyata keçiriləcək. Bölgədəki bütün iqtisadi və nəqliyyat əlaqələri bərpa edilir. Ermənistan Respublikası vətəndaşların, nəqliyyat vasitələrinin və yüklərin hər iki istiqamətdə maneəsiz hərəkətinin təşkili məqsədilə Azərbaycan Respublikasının qərb rayonları və Naxçıvan Muxtar Respublikası arasında nəqliyyat əlaqəsinin təhlükəsizliyinə zəmanət verir.\nTərəflərin razılığı əsasında Naxçıvan Muxtar Respublikası ilə Azərbaycanın qərb rayonlarını birləşdirən yeni nəqliyyat kommunikasiyalarının inşası təmin ediləcək. Tarixi əhəmiyyət daşıyan bu bəyanat çoxillik münaqişə və müharibədə Azərbaycan xalqının şanlı qələbəsini nümayiş etdiririk.\nTarixi ədalət öz yerini tutdu. Azərbaycanın ərazi bütövlüyü bərpa olundu. Bu möhtəşəm qələbəyə görə möhtərəm cənab Prezident, Sizə sonsuz minnətdarlığımızı bildiririk. Sizin uzaqgörən rəhbərliyiniz ilə Azərbaycanın böyük iqtisadi potensialı yaradılıb, müasir hərb nəzəriyyəsinin və taktikasının tələblərinə cavab verən güclü Azərbaycan Silahlı Qüvvələri qurulub. Sizin dəmir iradəsiniz, sarsılmaz əzminiz və digər qətiiyətiniz sayəsində həm döyüş meydanında, həm danışıqlar masasında parlaq nailiyyət qazanılıb. Azərbaycan Prezidenti, Silahlı Qüvvələrin Ali Baş Komandanı İlham Əliyevə Ermənistan-Azərbaycan-Dağlıq Qarabağ münaqişəsini beynəlxalq hüquq normaları və prinsipləri əsasında başa çatdırmaqda, tarixi düşmənə qarşı əsrlik mübarizədə məğlubiyyət sindromunu aradan qaldırmaqda öz inamı, hörməti, məhəbbəti və dəstəyi ilə əziz Xalqımız sizi böyük qələbə münasibətilə ürəkdən təbrik edirik.\nBiz inanırıq ki, uzun illər ərzində ölkəmizin müstəqilliyi və təhlükəsizliyi üçün böyük təhdid mənbəyi olmuş Dağlıq Qarabağ probleminin həlli ilə Azərbaycan daha yüksək sürətlə inkişaf edərək regional güc mərkəzlərinə və qüdrətli dünya dövlətlərinin birinə çevriləcək. Biz bu yolda Azərbaycan Prezidenti, Silahlı Qüvvələrin Ali Baş Komandanı İlham Əliyev başda olmaqla xalqımıza yeni-yeni uğurlar arzulayırıq. Eşq olsun, Ali Baş Komandan İlham Əliyevə! Eşq olsun, Müzəffər Ordusuna! Yaşasın, Azərbaycan xalqı! Qarabağ Azərbaycandır!”\nMilli Məclis növbəti plenar iclas keçirilir.\nSpacetv.az xəbər verir ki, bu barədə Milli Məclisin mətbuat xidməti məlumat yayıb.\nBildirilib ki, iclasın gündəliyinə bir məsələ daxildir:\n– Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyevə və Azərbaycan xalqına Azərbaycan Respublikası Milli Məclisinin müraciəti haqqında.


Rusiya səfiri: “Azərbaycanın müstəqil siyasətinin bütün nüanslarını yaxşı anlayırıq”\n16 Fevral 2015 17:46\nRusiyanın Azərbaycandakı səfiri Vladimir Doroxin RİA xəbər agentliyinə müsahibə verib. Səfir Rusiyanın Qərblə pisləşən münasibətləri fonunda Azərbaycan-Rusiya münasibətləri və Moskvanın Dağlıq Qarabağ münaqişəsində rolu barədə fikirlərini bildirib.\nPublika.az Rusiya səfirinin müsahibəsini təqdim edir.\n- MDB ölkələri ilə münasibətlər Rusiya diplomatiyasının çoxəsrlik tarixində tamamilə yeni fəsil və ya ən azından yeni səhifədir. Hazırda hansısa təcrübə haqqında danışmaq olarmı? Bu, Azərbaycan nümunəsində necə hiss edilir?\n– Əlbəttə, yeni fəsildir və bu səhifələr daha çox olacaq. SSRİ heç vaxt qayıtmayacaq və keçmiş sovet respublikaları beynəlxalq hüququn subyektləri olacaq. Hazırda Ukraynada baş verənlər aşkar şəkildə təsdiq etdi ki, Rusiya üçün onun yaxın ətrafında – MDB məkanında baş verənlərdən daha əhəmiyyətli heç nə yoxdur. Biz bunu artıq 1991-ci ildən – SSRİ-nin dağılmasından sonra danışmağa başladıq. Müstəqil dövlətlər kimi Rusiya və Azərbaycanın münasibəti nümunə təşkil edir. Müstəqilliyinin birinci 10 il ərzində münasibətlər mürəkkəb idi. Azərbaycan Xalq Cəbhəsi hakimiyyəti dövründə Rusiya və rus dili haqqında yalnız mənfi tonlarda danışılırdı. Rusiyanın reaksiyası da buna uyğun idi. 2001-ci ildə Azərbaycan prezidenti Heydər Əliyev və Rusiya prezidenti Vladimir Putin iki ölkə münasibətlərinin yeni prinsiplərini hazırladı. Bu, hər şeydən əvvəl bir-birinin müstəqilliyinə mütləq hörmət etmək, bir-birinin işlərinə qarışmamaq, ağıllı və qarşılıqlı əsaslarla əməkdaşlığın yaradılması idi. Bu prinsiplər zamanın sınağından çıxdı və bu günə kimi Rusiya ilə Azərbaycanın xeyrinə işləyir. Budur MDB məkanında diplomatik iş təcrübəsi.\n– Azərbaycanla münasibətlər müasir geosiyasi vəziyyət fonunda Rusiya üçün hansı mənanı verir?\n– Rusiya-Azərbaycan əlaqələrində hər şey sakit və stabildir. Rusiya Azərbaycanın müstəqil siyasətinin bütün nüanslarını yaxşı anlayır və eyni anlayış Bakıya da aiddir. Mən Bakıda artıq altı ildir işləyirəm. Hiss edirəm ki, Azərbaycanda da Rusiyaya eyni münasibət mövcuddur. Düşünürəm ki, bu, bizim xarici siyasətimiz üçün böyük üstünlükdür. 2014-cü ildə Rusiya-Azərbaycan münasibətləri üçün yaxşı il olub. Prezidentlər üç dəfə görüşüb. Rusiya və Azərbaycanın xeyli naziri qarşılıqlı səfərlər edib. Rusiyanın regionları da Azərbaycana böyük maraq göstərib. 2014-cü ildə Azərbaycanda Rusiyanın 22 nümayəndə heyəti olub və onlardan 12-nə regionların rəhbərləri başçılıq edib. Ticarət dövriyyəsinin həcmi artıb. Biz 4 milyard dollar kimi rekord bir səviyyəyə çatırıq. Azərbaycanda rus dilinin unikal vəziyyətinə əsaslanan humanitar əlaqələr yaxşı inkişaf edir. Məsələn, mən indiyə qədər Mixail Lermontovun anadan olmasının 200-cü ildönümü ilə bağlı Azərbaycanda keçirilən genişmiqyaslı tədbirlərin təəssüratlarını yaşayıram. Azərbaycanın birinci xanımının himayəsi altında və dövlət səviyyəsində keçirilən tədbirlər dünyanın heç bir ölkəsində keçirilmədi. Bizim xeyirxah münasibətlərimiz haqqında çox danışmaq olar. Amma ən əsası odur ki, irəli getmək lazımdır.\n- Ukraynada baş verənlər Rusiya-Azərbaycan münasibətlərinə necə təsir edir?\n- Azərbaycan müstəqil bir dövlət kimi Ukrayna da daxil olmaqla bütün məsələlər üzrə özünün siyasətinə malikdir. Bir çox məsələlərdə bizim qiymətləndirmələrimiz uyğun gəlir. Bəzi məsələlərdə isə uyğunsuzluq var. Amma mən prinsiplər haqqında danışıram. Biz maraqlarımız uyğun gəldiyi yerdə birgə işləməyi öyrəndik.\n- Rusiyaya qarşı tətbiq olunan sanksiyalar Moskva və Bakının iqtisadi münasibətlərinə təsir etdimi?\n- Birincisi, Azərbaycan sanksiyaları pislədi və Rusiya bunu qiymətləndirir. İkincisi, biz uzunmüddətli strateji maraqlara diqqət yönəldirik. Azərbaycan ötən il Rusiyaya ərzaq məhsullarının ixracını təxminən 20 faiz artırdı və bununla da sanksiyalara görə yaranmış kənd təsərrüfatı məhsullarının çatışmazlığının yerinin doldurulmasına imkan yaratdı. Hesab edirik ki, kənd təsərrüfatı sektorunda əlaqələri yeni strateji əsasa keçirmək lazımdır. Bu gün Azərbaycan Rusiyaya 300 milyon dollarlıq məhsul çatdırır və biz bundan bir neçə dəfə çox məhsulu qəbul etməyə hazırıq. “Qazprombank” Azərbaycanda neft emalı zavodunun tikintisi üçün 430 milyon dollar kreditin verilməsi haqqında sənədi imzalayıb. “Rusiya əmanət bankı” və “Azərbaycan beynəlxalq bankı” Rusiya tərəfinin Azərbaycan sahibkarlarına 1,2 milyard dollar kredit verməsi haqqında razılaşmanı imzalayıb. Daha əvvəl isə Azərbaycan Rusiyaya təxminən 1 milyard dollar sərmayə qoyub. Biz sanksiyalara baxmayaraq, bir-birimizə etibar edirik. Ən vacib olan da budur.\n- Sirr deyil ki, Dağlıq Qarabağın probleminin həll edilməsi üçün Azərbaycanda Rusiyaya böyük ümid bəsləyirlər. Amma eyni zamanda narazılıq var və vasitəçi qurum olan ATƏT-in Minsk qrupu tənqid olunur. Qrupun üzvlərindən biri də Rusiyadır. Bu barədə nə deyə bilərsiniz?\n- Bu həqiqətdir ki, Rusiyaya xüsusi ümidlər bəslənilir. Mən bunu hiss edirəm və düşünürəm ki, bu ümidlər əsaslandırılıb. Münaqişə yarananda Rusiya dövlətin bir hissəsi idi. Amma Rusiya qüdrətli deyil. Mümkün deyil ki, Rusiya kiməsə əmr etsin və münaqişə həll olunsun. Hər şey çox mürəkkəbdir. Münaqişənin həlli üçün ilk növbədə münaqişə tərəflərinin özləri razılığa gəlməlidir. Rusiya həll prosesinə yalnız kömək edə bilər və biz kömək etmək istəyirik. Rusiya mümkün olan hər şey etməyə davam edəcək ki, münaqişə ədalətli əsaslarla həll edilsin.


Vaxt.Az - Çeçen toyunda qaz “qonaqlığı”\n17:25 | 21 iyul 2019 | Bazar Məqaləyə 3787 dəfə baxılıb Şriftin ölçüsü\n“Onu gördüm ki, insanlar milçək kimi yerə tökülür”\n“Birbaşa, açıq və sərt”\nAvstriya lideri ilə Putin arasında danışıqlar “dostluq görüşü” olmayıb\nQRU avstriyalı polkovniki necə ələ alıb?\n«Ölkəmdə siyasi islama yer yoxdur»\nAvstriyanın baş naziri məcburi qaçqın kvotası tətbiqini doğru saymır\nAvstriya SOROS Fondunu qadağan edir\n«Bir gecədə yanlış məlumat və medianın manipulyasiyası daha da artdı»\nKurtsun partiyası liderlik edir\nAvstriyanın yeni baş naziri 31 yaşlı gənc ola bilər\nQitələrarası ilk «teleportasiya» keçirildi\nFilmlərdə göstərilən fantastika reallaşmaq üzrə\nHicaba da qadağa qoyuldu...\n… Maskarad və tibbi maskalara da\nAlmaniya və Avstriya ABŞ-a qarşı\nKonqresin Rusiyaya qarşı sanksiya qərarı Avropanı parçalayır\n«Çox xoş haldır ki, öz Vətənimizdə bizi belə yüksək dəyərləndirirlər»\nVyanada yaşayan məşhur opera müğənnisindən prezidentə məktub\nBiri «yox», biri «hə» dedi\nBakı nə etməlidir?\nAvropanın ən təhlükəli qadını – Merkel\n«Onun siyasəti Almaniyanın və onun qonşularının ictimai quruluşunu pozulub»\n«Ədəbiyyatımıza olan bu sevgidən hədsiz məmnunam»\nAvstriyanın səfiri Tərcümə Mərkəzində olub\n«Sovetski» Avstriyada tanıdılır\nNərgiz Paşayevanın qızı Bakının nüfuzlu məhəlləsini nüfuzlu sərgisinə çıxarır\n“Tiroler Tageszeitung” qəzeti xəbər verir ki, təxminən saat 21-də qonaqlar özlərini pis hiss ediblər. Şahidlərin sözlərinə görə, ilk olaraq astmadan əziyyət çəkən gənc qız öskürməyə və təngnəfəs olmağa başlayıb. Bir neçə dəqiqə ərzində onlarla adam huşunu itirib.\n“Hər şey eyni vaxtda baş verib, bu isə o deməkdir ki, söhbət qida zəhərlənməsindən getmir”, - Tirolun kriminal polisinin rəisi Kristof Kirşmayr deyib. Polis toyda verilmiş bütün yeməkləri və içkiləri yoxlayıb. “Onların zəhərlənmə ilə bağlı olması az inandırıcıdır”, - polis rəisi bildirib.\n“Hər şey toyun sonuna yaxın başlayıb, - “Kavkaz.Realii” nəşrinə müsahibəsində qonaqlardan biri olmuş 30 yaşlı Aslanbəy deyib. – Qonaqlar artıq getməyə hazırlaşırdılar və birdən qışqırıq səsləri gəldi. Biz dostlarla birlikdə küçədə durmuşduq. Fikirləşdik ki, içəridə kimsə atış açıb və zala qaçdıq. İçəridən açıq havaya çatmağa çalışan insanlar çıxırdı. Lakin az qala dərhal huşlarını itirib yıxılırdılar. Biz onları tutub küçəyə çıxarırdıq”.\nXilasetmə əməliyyatında xüsusi geyim olmadan iştirak etmiş 12 yanğınsöndürən dərhal yuyunmağa getməli və geyimlərini dezinfeksiya üçün təhvil verməli olublar. Tirol yanından mühafizə xidmətinin aparıcı kimyaçısı Manfred Holtserin gözlərinə görə, mütəxəssislərin zəhərlənmənin təbiətini müəyyənləşdirmək üçün ilk cəhdləri uğursuz olub – cihazlar reaksiya verməyib.\nBuna görə də, xilasedicilər rahatlanaraq müdafiə maskalarını çıxarıblar. Lakin bundan dərhal sonra ölçmə cihazı hansısa hərbi qazın yüksək konsentrasiyasını göstərib. Həmin maddənin mənbəyi bir qadın çantası olub. Fəqət çantanın diqqətlə axtarışı zamanı onun içərisində şübhəli heç nə tapılmayıb.\n“Düşünürük ki, bu, terror aktıdır. Əlbəttə, hələlik bunu iddia edə bilmirik, əlimizdə sübutlar yoxdur, maddənin biokimyəvi analizinin nəticələrini gözləyirik. Lakin çox güman ki, bu, məqsədli aksiya olub”, - bunu zərərçəkmişləri açıq havaya çıxarmış və onlara ilk tibbi yardımı göstərmiş 27 yaşlı Ruslan Satuyev deyib.\nHadisə baş verən zaman o, küçədə olub. “Kimsə deyirdi ki, ağ rəngdə qaz görüb, kimsə qəribə iydən danışırdı. Mən heç nə görmədim və hiss etmədim. Ancaq onu gördüm ki, insanlar milçək kimi yerə tökülürdülər, - o xatırlayır. – İçəridə həmin vaxt anam var idi və insanları küçəyə çıxardığımız vaxt gözlərim onu axtarırdı. İçəridə cəmi iki dəqiqə oldum ki, zərərçəkmişlərə kömək edim. Zəhərlənmə əlamətləri məndə artıq içəridən çıxandan sonra meydana çıxdı. Belə çıxır ki, bu qaz yalnız oksigenlə təmasda olduğu zaman tam qüvvəsi ilə təsir edir”.\n32 yaşlı Zarema da çeçenlərə qarşı diversiyanın törədilməsindən əmindir. O, zəiflik hiss etmiş ilk şəxslərdən olub. “Əvvəlcə boğazım gicişməyə başladı, sanki nəsə çox acı bir şey yemişdim. Sonra gözümdən yaş axmağa başladı, havam çatmırdı. Düşünürdüm ki, tezliklə huşumu itirəcəyəm”, - o danışır.\nZarema özünə “təcili yardım” maşınında gəlib. Xəstəxanada onun qanını analiz üçün götürüblər. Cəmi iki saatdan sonra vəziyyəti yaxşılaşıb və həkimlər qadını evə buraxıblar. “Əminəm ki, bu, təbii qaz sızması deyil. Çeçenlərə qarşı əsl terror aktı idi”, - Zarema əminliklə bildirir.\nBu müəmmalı zəhərlənməni araşdıran mütəxəssislər də çaşqın vəziyyətdədir. Müstəntiqlər artıq az qala bütün şahidlərin və zərərçəkmişlərin ifadələrini alıblar. Hadisə yerindən götürülmüş maddələr biokimyəvi ekspertizaya göndərilib. (Virtualaz.org)


Oxu.az - İrandan Azərbaycana 22 kq-dan artıq narkotikin keçirilməsinin qarşısı alınıb - FOTO\nİrandan Azərbaycana 22 kq-dan artıq narkotikin keçirilməsinin qarşısı alınıb - FOTO\nBelə ki, yanvar ayının 6-da saat 00:25 radələrində Dövlət Sərhəd Xidmətinin Sərhəd Qoşunlarının “Horadiz” sərhəd dəstəsinin xidməti ərazisində Cəbrayıl rayonunun Karxulu kəndinin yaxınlığında yerləşən sərhəd zastavasının xidməti sahəsində 2 nəfər naməlum şəxs tərəfindən İran İslam Respublikasından Azərbaycan Respublikası istiqamətində dövlət sərhədinin pozulması cəhdinin qarşısı sərhəd naryadı tərəfindən alınıb.\nSərhəd naryadının “Dayan” əmrinə tabe olmayan sərhəd pozucuları əllərindəki qaçaqmalı yerə ataraq qaçmağa çalışarkən saxlanılmışlar. Onların İran İslam Respublikasının vətəndaşları 1995-ci il təvəllüdlü Zeynallı Yasir Əziz və 1982-ci il təvəllüdlü Aşiqi Çapar İsmayıl olmaları müəyyənləşdirilib. Hadisə yerinə baxış zamanı 2 ədəd bağlamanın içində ümumi çəkisi 10 kiloqram 767 qram narkotik vasitə və 500 ədəd “metadon-40” psixotrop həb aşkar olunaraq götürülüb.\nŞübhəli şəxs ərazidən bağlama götürərək hadisə yerindən uzaqlaşmağa cəhd edib, sərhəd naryadının “dayan” əmrinə tabe olmayaraq ərazidən qaçmağa çalışarkən saxlanılıb. Onun Kürdəmir rayon sakini 1990-cı il təvəllüdlü Cəfərov Azər Mübariz oğlu olması müəyyənləşdirilərək, əlindəki bağlamaya baxış zamanı içərisində 10 kiloqram 139 qram narkotik vasitə və 590 ədəd “metadon-40” psixotrop həb aşkar olunaraq götürülüb.\nNarkotik vasitələrin sifarişçilərinin müəyyənləşdirilməsi məqsədilə keçirilmiş əməliyyat-axtarış tədbirləri nəticəsində Şərur rayonunun Arbatan kənd sakini 1990-cı il təvəllüdlü İsmayılov Ruhin Vilayət oğlu saxlanılaraq istintaqa cəlb edilib. Araşdırma zamanı saxlanılan şəxslər narkotik vasitə aludəçisi olmalarını bildirib.\nGəncədə yaşayış binasında partlayış: Ölən var\nRusiyada 19 yaşlı azərbaycanlını qətlə yetirən polis əməkdaşının işinə xitam verildi - FOTO/VİDEO\nMarketin damından girərək oğurluq edən sevgililər saxlandılar - FOTO\nPolislər avtobuslarda cibgirlik edəni ələ keçirdilər - ANBAAN VİDEO + FOTO


Corc Soros-onun kimi milyoner olaq | uğur psixologiyası | Kayzen\n13 iyun 2010, 12:37\nHesablamalara görə, Corc Sorosun xeyriyyə fondları şəbəkəsi hər il təhsil, səhiyyə, vətəndaş cəmiyyətinin inkişafına və s. sahələrdə layihələrin dəstəklənməsinə 400 milyon dollar vəsait sərf edir.\nSorosun məşhur funt sterlinq fırıldağında İngiltərə bankı (bank of England) 20 milyard dollar itirmişdi.\n13 iyun 2010, 21:24\nCorc Sorosa alqışlar, bu başqa məsələ.\n«Corc Soros-onun kimi milyoner olaq» — özün kimi olmaq, daha doğrusu özün olmaq və nə istədiyini yaxşı bilməz lazımdır. Əminəm ki, o da nə istədiyini yaxşı bilirdi.\n13 iyun 2010, 23:09\nBir az əvvəl xəbərlərə baxırdım. Azərbaycanın milli sənət nümunələrini hazırlayan dəmirçi təəssüf edirdi ki, bu sənəti davam etdirən yoxdur. Amma bir hüquqşünas oğlan bildirdi ki, qarşısına məqsəd qoyub, hüquqşünaslıqdan əlavə bu sənətin sirlərini dərindən öyrənəcək ,həm də dəmirçi olacaq. Qarşısına məqsəd qoyan insan hər bir sahədə uğur əldə edə bilər.\n14 iyun 2010, 00:40\nƏvvəlcə normal adam olaq sonra Corc Soros olarıq.\n21 iyun 2010, 22:54\nMəşhur “Forbes” jurnalı dünyanın ən varlı insanlarının uğurlarının səbəblərini araşdırıb. Lent.az-ın verdiyi məlumata görə, aparılan tədqiqat zamanı 10-dan çox milyarder, 20-yə yaxın multimilyonçunun həyatı və fəaliyyəti tədqiq olunub. Məlum olub ki, onların uğurlarının 3 əsas səbəbi var.\nBirincisi, bu insanlar heç vaxt uğursuzluqla üzləşməkdən qorxmayıblar.\nİkincisi, yeni gəlir mənbələri ilə bağlı məlumatları və problemləri əl altından öyrənib, bu barədə cəmiyyətə informasiya sızdırmayıblar.\nMilyarderlərin və multimilyonçuların uğurlarının üçüncü səbəbi daha çox diqqət çəkir. Məlum olub ki, onların həyatda bu səviyyədə uğur qazanmalarında uğurlu evlilik əsas amillərdən biridir. Söhbət heç də onların evləndikləri xanımların varlı ailədən olmasından, varidata malik olmalarından getmir. Sadəcə, bu insanların xanımları hər zaman onları birmənalı dəstəkləyiblər və bu insanlar da atdıqları addımın uğur gətirəcəyinə əmin olublar.\n5 avqust 2010, 23:11\nSizə qəribə gələcək ama mənim diqqətimi şəkildəki Sorosun qalstuku çox cəlb etdi.Üzərində milli ornamentlər buta və s.görünür.Yəqin ki o da Azərbaycanın pərəstişkarıdır.Sərəs fondu burda keçirilən bir çox layihələrə də qrantlar ayırır və sponsorluq edir.\nMəncə o da atası kimi risk edərək birjalarda qazanıb milyonlarını.Ola bilsin ona hansısa nir sirr məlumdur və Əliyev userin dediyi kimi bunu ictimaiyyətə açıqlamayıb.\n6 avqust 2010, 11:37\nSoros azərbaycanlıdır. Əsl adı da Sirus olub. Xaricdə yaşasa da azərbaycanlı olduğunu unutmur.Milli adət-ənənələrimizi də yaddan çıxarmır.\n6 avqust 2010, 00:12\nCorc Soros = aysberqin görünən üzü və ya saman altdan su yeridən\n1 yanvar 2011, 17:57\nAzərbaycanlı? Axı atası Macardı? nəsə ailə məsələləri qarışıqdır deyəsən\n1 yanvar 2011, 21:25\nKim deyir ki o azərbaycanlıdır?\n12 fevral 2011, 19:01\nNeye gore Azerbaycanda kimin haqqinda maraqli fakt olursa o saat onu Azerbaycanli sayiriq?\n12 fevral 2011, 22:23\nFinance dərsindən Soros haqqında prezentasiya hazirlamişdıq ela keçmişdi, onu Paris mehkemesi de külli miqdarda cerimelendirmişdi, TRASECA ölkələrinə də böyük təhlükə törətmişdi. British Bank da ki, onun şedevri idi de))\n6 dekabr 2011, 13:14\nSoros fondu (Açıq Cəmiyyət İnstitutu – Yardım Fondu və ya ACIYF) Azərbaycanda 2012-ci ildən etibarən fəaliyyətini dayandırı.\nAzərbaycan elə bir yerdir ki,heç Corc Soros da burda baş girləyə bilməz:)


Dövrümüzdə bir çox cəmiyyətlərdə əxlaq böhranı və bundan qaynaqlanan problemlər mövcuddur.\nMüxtəlif millətlərin maddi və texniki baxımdan inkişaf etməsinə baxmayaraq, əxlaqi cəhətdən tənəzzül etdikləri bir həqiqətdir. Bu tənəzzüldən çıxış yolu gözəl əxlaqı öyrənmək və buna sahib olmaqdır.\nBu gün bütün dünya miqyasında baxdığımızda gözəl əxlaq yaşanmadığı üçün necə dəhşətli hadisələrin yaşandığının şahidi oluruq. Çox yaxın keçmişdə Türkiyədə Özgecan Aslan cinayətinin yaşanması gözəl əxlaqa sahib olmanın nə dərəcədə əhəmiyyətli olduğunu yenidən gündəmə gətirdi. Xüsusilə də atasının insanları sevgiyə, gözəl əxlaqa səsləməsi çox təsirli idi... Düşünün, hər gün dünyada bunun kimi onlarla təcavüz, qətl hadisələri baş verir. Körpə uşaqlara belə təcavüz edilib öldürüldüyü xəbərlərini oxuyuruq. İnsanlarda mərhəmət, sevgi, hörmət hissinin itdiyini, yerinə eqoist, yalnız öz mənfəətlərini düşünən, öz rahatı naminə başqalarına zülm edən cəmiyyətlərin formalaşdığını görürük. Halbuki gözəl əxlaqın yaşandığı bir cəmiyyətdə insanlar bir-birini öldürməz, başqalarının malına, namusuna göz dikməz. Hər kəs ətrafındakılara qarşı şəfqətlə, hörmətlə davranar.\nDünyanın nizamını da əxlaq təyin edir. Cəmiyyətdə sakitlik və rahatlığın olması üçün insanlar fərdi şəkildə gözəl əxlaqlı olmalıdır. Hər bir kəs ədalətli olmağı bacarmalı, insanlara zərər verməkdən çəkinməlidir. Gözəl əxlaqlı olmaq həm də insanı olduğu mühitdə etibar, hörmət-izzət sahibi edər. İnsanlar yanlarında hər zaman dürüst, sevgi dolu, ədalətli, mərhəmətli, şəfqətli birilərini görmək istərlər. İnsanların bu xüsusiyyətlərə sahib olması lap körpə yaşlarından, ailədən başlayır. Uşaqları tərbiyə edərkən valideynlər onlara mərhəmətsizliyi, şiddəti deyil, sevgini, şəfqəti öyrətməlidirlər. Məsələn, ən çox rastlaşdığım hallardan biri, xüsusilə də, oğlan uşaqlarına pişikləri, itləri təpikləmək, incitmək yaxşı bır hərəkət imiş kimi öyrədilir. Yaxud da özlərindən böyüklərə kobud şəkildə cavab vermək, söyüş söymək, istədiyi bir şey olmayanda əlinə keçən əşyanı yerə çırpıb dağıtmaq, əsasən də ananın sözünü heçə saymaq və s. kimi yanlış əxlaq xüsusiyyətləri aşılanır. Bu cür mühitdə böyüyən uşaqların da əksəriyyəti gələcəkdə ətraf mühitin də təlqinləri ilə daha pis xarakterə bürünə bilirlər. Saytlarda heyvanlara edilən vəhşiliklərlə bağlı paylaşılan videoları yəqin çoxunuz izləmişsiniz.\nTəəssüf ki, bu vəhşilikləri edənlər daha çox uşaq və ya yeniyetmə yaşlarında olan vətəndaşlarımızdır. Bu yeniyetmələr incitdikləri heyvanların bir canlı olduğunu, onların da baxıma, sevgiyə, şəfqətə möhtac olduğunu unudurlar. "Yaradandan ötrü yaradılanı sevmək” anlayışından bixəbər olduqlarından gələcəkdə insanlara belə zülm edə biləcək hala gələ bilirlər. Gözəl əxlaqın vacibliyi məhz bu kiçik kimi görünən məsələlərdə özünü göstərməyə başlayır. Əgər uşaqlarımız kiçik yaşlarından sevgi ilə, gülərüzlə, şirindillə, səmimiyyətlə böyüdülsələr, gələcəkdə hər biri yüksək insani xüsusiyyətlərə sahib fərdlər olaraq cəmiyyətə qoşulacaqlar və cəmiyyətlər bu cür gözəl əxlaqlı fərdlərdən ibarət olacaq. Gözəl əxlaq olduqca geniş anlayışdır. Özünün ehtiyacı olsa belə, başqalarına yardım etmək, heç kimi incitməmək, heç kimə əziyyət verməmək, çətinliklərə qarşı səbirli olmaq, qarşılıq gözləmədən yaxşılıq etmək, haramlardan uzaq olub halalları axtarmaq, gülərüzlü olmaq, başqalarının səhvlərini anlayışla qarşılamaq, həmişə öz çatışmazlıqları ilə məşğul olmaq, başqalarının malına, namusuna, canına göz dikməmək, heç kimin arxasınca danışmamaq, boş zaman keçirməmək, boş danışmamaq, insanlara kobud davranmamaq və s. bütün bunlar gözəl əxlaqa sahib olan insanların xüsusiyyətləridir.\nÖnəmli bir xüsusiyyət daha: bu cür insanlar hadisə adamı olmurlar. Yəni işlər yolunda ikən gülərüzlü olub, bir işi alınmadıqda əsəbiləşib özlərindən çıxmaz, ətraflarındakı insanlara qışqırmaz, onları incitməzlər. Hadisələr nə olursa-olsun, necə sıxıntılı vəziyyətdə olursa-olsunlar, daima səbirli, gülərüzlü, mehriban olurlar. Bu cür gözəl xarakterə sahib insanlarla hər kəs birlikdə olmaq, dostluq etmək istəyər təbii ki. Bəs bütün bu gözəl xüsusiyyətlərə özü sahib olmağı necə? Əgər ətrafımızdakı insanlardan gözəl davranışlar tələb ediriksə, ilk olaraq bu gözəl əxlaqa özümüz sahib olmalıyıq. Odur ki, dünyanı dəyişmək istəyiriksə, özümüzdən başlamalıyıq...


Bütün ölkə bu 4 yaşlı qıza acıdı… (FOTO) | Hazara-Azeri\nBütün ölkə bu 4 yaşlı qıza acıdı… (FOTO)\nTürkiyədə Mərvə adlı 4 yaşlı qızın şəkli bütün ölkəni təsirləndirib.\nANS PRESS-in məlumatına görə, Türkiyənin Elazığ vilayətində bələdiyyə işçisi oyuncaq dükanının vitrininə baxan 4 yaşlı bir qızın şəklini çəkərək sosial şəbəkədə paylaşıb. Ölkənin hər yerindən şəkli görən insanlar təsirlənərək balaca qızcığaza çoxlu oyuncaqlar göndəriblər.\nŞəkli çəkən bələdiyyə işçisi Mərvənin məsum baxışlarından təsirlənərək onun şəklini çəkib, sosial mediada paylaşdığını deyib. “Şəkli görənlər “biz bu qıza oyuncaqları, hədiyyələri necə göndərə bilərik?” deyə soruşdular. Mənə 30-40 növ geyim və oyuncaq göndərdilər ki, Mərvəyə çatdırım. Hələ də ona nə isə göndərmək istəyənlər, onun ünvanını soruşanlar var”, – deyə, o bildirib.\nMərvənin ailəsi dağ kəndlərindən birində yaşayır və pendir, yağ satmaqla özünü dolandırır. Mərvənin nənəsi də nəvəsinin hədiyyələrə görə çox sevindiyini deyib. “Mərvə çox gözlədi. Uşaqlara da, “bu gün mənim dostlarım gələcək”, deyib heç bayıra çıxmadı”, – deyə nənəsi bildirib.\nPrevious PostMafioz dəstənin daha bir cinayətinin üstü açıldıNext PostAt least six die in South Sudan fighting: rebels


Əli Həsənov: “Həmin təşkilatları doğru yola dəvət edəcəyik” - ÖZƏL\n25 Yanvar 2014 11:43\nPA-nın şöbə müdiri Ə.Həsənov Publika.Az-a açıqlamasında deyib: “Son 6-7 ildir ki, “Freedom House” və “Human Rights Watch” təşkilatları subyektiv mülahizələrini Azərbaycanın daxili inkişafı, vətəndaş cəmiyyəti quruculuğu və ictimai-siyasi münasibətləri ilə bağlı real həqiqət kimi təqdim etməyə çalışırlar. Dəfələrlə bu təşkilatların rəhbərlərinə Azərbaycanın rəsmi dairələri, qeyri-hökumət təşkilatları , siyasi partiya və mətbuat nümayəndələri öz etirazlarını bildiriblər və onları bu qərəzli yanaşmadan əl çəkməyə çağırıblar. Ancaq çox təəssüf edirik ki, həmin təşkilatlar bu siyasətlərini yenə də davam etdirirlər. Bu siyasət təkcə Azərbaycanın imicinə deyil, eyni zamanda həmin təşkilatların öz imiclərinə də ciddi xələl gətirir. Çünki insanlar real Azərbaycanla həmin təşkilatların təqdim etmək istədiyi “Azərbaycan” arasındakı uyğunsuzluğu görəndən sonra onlara olmayan inam daha da itir.


Səudiyyə Ərəbistanı başda olmaqla koalisiyanın hərbi aviasiyası ötən gecə Yəmən paytaxtı Sana şəhərinə havadan yenidən bomba zərbəsi endirib.\nSana şəhərini ələ keçirmiş husi üsyançılarına qarşı 11 gündür davam edən hərbi əməliyyat növbəti bombardmanla yadda qalıb.\nHava zərbələri eləcə də Yəmənin Səüdiyyə Ərəbistanla həmsərhəd rayonlarına da endirilib. Ölkənin şərqində yerləşən Mukalla liman şəhərində yerli tayfaların silahlıları ilə hərbçilər arasında toqquşma baş verib. Yerli əhalinin sözlərinə görə, 2 hərbi qulluqçu öldürülüb./anspress/\n16 Fevral 14:47


İcra başçısının müavini məktəblinin intiharı ilə bağlı məsələyə aydınlıq gətirdi » Reyting.az\nTarix: 21-04-2019 00:37 | Bölmə: Slayd\nSəbail rayonundakı 162 saylı məktəbin şagirdi olmuş 14 yaşlı Elina Hacıyevanın intiharı ilə bağlı istintaq hərəkətləri aparılmaqla yanaşı, sosial şəbəkələrdə müzakirələr də davam edir.\nReyting.az-ın məlumatına görə, sosial şəbəkə istifadəçiləri yeniyetmənin ölümündə adıçəkilən məktəbin rəhbərliyini ittiham edir və bildirirlər ki, onlar Elinanın vaxtında həkimə aparılmasına imkan verməyiblər. Hətta hadisə yerinə gələn rayonun rəhbər şəxslərinə yalan məlumat verməyə çalışıblar. İddia olunur ki, Elinanın özünü üçüncü mərtəbədən atmasını əvvəlcə rayon rəhbərliyindən və hüquq-mühafizə orqanlarının əməkdaşlarından gizlətməyə çalışıblar.\nSonradan verilən rəsmi açıqlamada bildirildi ki, məktəbli hadisə baş verəndən 2 saat sonra təcili yardımla xəstəxanaya çatdırılıb. Təbii ki, vaxtında həkim müdaxiləsi olsaydı, bəlkə də yeniyetmənin həyatını xilas etmək mümkün olardı.\nSosial şəbəkə istifadəçiləri Bakı Şəhəri üzrə Təhsil İdarəsinin məsul şəxslərini də hadisəyə biganə yanaşmaqda, məsələyə vaxtında müdaxilə etməməkdə ittiham edirlər. Onlar haqlı olaraq yazırlar ki, Bakı Şəhəri üzrə Təhsil İdarəsinin rəhbərliyi rayonun icra başçısının müavinindən əvvəl hadisə yerinə gəlməli idi.\nQeyd edək ki, yayılmış videogörüntülərdən belə məlum olur ki, hadisədən sonra Elina Hacıyeva məktəbin direktoru Sevinc Abbasovanın otağına gətirilib və divana uzadılıb. Uzanmış halda ağrı çəkən yeniyetmə sorğu-suala tutulur və çəkiliş aparılır.\nBu məsələdə adı hallanan şəxslərdən biri də Səbail rayon icra hakimiyyəti başçısının müavini, YAP Səbail rayon təşkilatının sədr müavini, Respublika Uşaq Fondu Səbail rayon şöbəsinin sədri Xalidə Bayramovadır. Hətta yalan ya doğru olaraq bildirilirdi ki, Elinanı sorğu-suala tutan şəxslərdən biri də Xalidə Bayramova olub.\nBu səbəbdən Xalidə Bayramova aprelin 20-də Meydan TV-yə yazılı açıqlama göndərərək, baş verənlərə münasibətini bildirib. X. Bayramova sosial mediada və bəzi mətbu oraqanlarda hadisə ilə bağlı barəsində yazılanların həqiqətə uyğun olmadığını qeyd edib.\nReyting.az X. Bayramovanın Meydan TV-də yazdıqlarını diqqətinizə çatdırır:\n“Bir sıra səbəblərdən, cəmiyyətimizi silkələmiş və ciddi narahat edən Elina Hacıyeva ilə bağlı faciəvi hadisəyə cəlb olunmuş durumdayam. Çox acı həqiqətdir ki, uşağı qaytarmaq mümkün deyil və buna görə onun bütün yaxınlarına və dostlarına başsağlığı verirəm.\nAprelin 4-də səhər saat 09:57-də 162 nömrəli məktəbin direktoru Sevinc Abbasovadan mənə zəng oldu ki, şagirdlərdən biri pəncərədən yıxılıb. Mən, Səbail rayon İcra hakimiyyəti başçısının birinci müavini olmaqla yanaşı, yetkinlikyaşına çatmayan şəxslərlə iş üzrə rayon komissiyasının sədri və Uşaq Fondunun rayon şöbəsinin direktoruyam. Uşaqlarla iş mənim vəzifələrimə daxildir. Buna görə də belə bir zəng başadüşülən idi.\nZəngdən dərhal sonra birbaşa rəhbərim olan rayon içra hakimiyyəti başçısına hadısə barədə məlumat verdim və onun tapşırığı ilə qeyd olunan məktəbə getdim. Yolüstü baş vermiş hadisə haqqında polisə məlumat verdim. Məktəbə 11:01-də çatdım (bu barədə məktəbin kamerasında qeyd var). 6 dəqiqə sonra, 11:07-də mən təcili yardıma zəng etdim. Elinaya çatmaq, şəraiti öyrənmək və anlamaq ki, təcili yardım hələ də çağırılmayıb, 6 dəqiqə buna sərf olundu. Sosial şəbəkələrdə yayılan uşaqla birinci danışığın videoyazılışı mənim tərəfimdən təcili yardım gəldikdən sonra, həkim uşağı müayinə edərkən 11:16-da aparılıb və 14 saniyə çəkib.\nQalan videolar xəstəxanada həkimlər Elinanı müayinə edən zaman tərəfimdən çəkilib. Belə çətin vəziyyətlərdə videoçəklişin aparılması praktikasına uzun illərdir malikəm. Belə etməklə məqsədim baş verən prosesin maksimum şəffaflığını təmin etmək, hadisənin sonrakı araşdırılması üçün faktları qeyd etmək olub.\nXəstəxanada sadəcə, müşahidə etmirdim, Elinan həyata qaytarılması üçün lazım olan bütün tədbirlərin görülməsinin təmin olunmasına çalışırdım. Bu zaman keçirdiyim hiss və həyacanları, ağrını və yanğını sözlə izah etmək mümkün deyil.\nSosial mediada və mətbuatda hadisə ilə bağlı adımın hallandırılması və yazılanlar həqiqətə uyğun deyildir. Mənim hərəkətlərimdə kömək etmək istəyi və ürəkyanğısından başqa digər motivlərin axtarılması qoy axtaranların vicdanında qalsın”.\nOnu da qeyd edək ki, baş vermiş hadisə ilə bağlı cinayət işi açılıb, məktəbin direktoru, direktor müavini və psixoloq işdən çıxarılıb. Direktor Sevinc Abbasova aprelin 15-də Cinayət Məcəlləsinin 143-cü (təhlükədə qoyma) və 314.2-ci (səhlənkarlıq, ehtiyatsızlıqdan zərərçəkmiş şəxsin ölümünə səbəb olduqda) maddələri ilə təqsirləndirilən şəxs qismində cəlb olunub. Səbail Rayon Məhkəməsinin qərarı ilə onun barəsində ev dustaqlığı qətimkan tədbiri seçilib.скачать dle 10.5фильмы бесплатно


Əfqan Muxtarlı məhkəməyə aparıldı\nEv Cəmiyyət Əfqan Muxtarlı məhkəməyə aparıldı\n“Bu gün Əfqan Muxtarlı ilə görüşmək üçün 1 saylı Bakı İstintaq Təcridxanasına getmişdim. Lakin görüş vermədilər. Dedilər ki, Əfqan Muxtarlı təcridxanadan məhkəməyə aparılıb”\nAbzas.net xəbər verir ki, məlumatı araşdırmaçı-jurnalist Əfqan Muxtarlınn vəkili Osman Kazımov verib.\nOsman Kazımov xatırladıb ki, qanunla məhbus saxlandığı təcridxanadan harasa aparılırsa, bu haqda onun vəkillərinə məlumat verilməlidir.\nVəkil Elçin Sadıqovdan aldığımız məlumata görə, Əfqan Muxtarlı Nəsimi rayon məhkəməsinə aparılıb.\n“Onun barəsində seçilən həbs qətimkan tədbirinin ev dustaqlığı ilə əvəzlənməsi barədə vəsatətə baxılacaq. Prosesdə vəkil Zibeydə Sadıqova iştirak edəcək”, – Elçin Sadıqov bildirib.\nƏ.Muxtarlı prezident İlham Əliyevin ailə üzvlərinin Gürcüstandakı biznesi haqqında sisilə araşdırmaların müəllifidir. Araşdırmalarda prezidentin ailə üzvlərinə məxsus şirkətlərin Gürcüstanda otel, turizm, yük daşımalarında, eləcə də Gürcüstanın bank sektorundakı payından bəhs olunub.\nƏvvəlki məqaləSenatda oğru rejimlərin demokratiyaya təhlükəsinə dair dinləmə keçirilib\nNövbəti məqalədəQiyas İbrahimovun atasının işi məhkəməyə göndərilir\nAbsurda inanmağımızı gözləyirlər – Ruslan Qara\nBakıda güneyli milli fəal Mürtəza Muradpura həsr olunan tədbir keçiriləcək


Bu gün Milli Məclisin növbəti plenar iclası keç | iqtidar.az\n24 Noyabr 2021 2:35 axşam\nMilli Məclisin noyabrın 23 və 24-də keçirilən iclaslarının gündəliyinə ümumilikdə 24 məsələ daxildir. Onlardan 3-ü (2022-ci il dövlət büdcəsi haqqında, Dövlət Sosial Müdafiə Fondunun 2022-ci il büdcəsi haqqında, İşsizlikdən Sığorta Fondunun 2022-ci il büdcəsi haqqında qanun layihələri) dünən keçirilən iclasda müzakirə edilərək ikinci oxunuşda qəbul edilib, digər 21 məsələyə isə bu gün baxılacaq.\n“Dövlət sosial müdafiə fondunun 2022-ci il büdcəsi haqqında” Azərbaycan Respublikası Qanununun layihəsi (ikinci oxunuş).\n“İşsizlikdən sığorta fondunun 2022-ci il büdcəsi haqqında” Azərbaycan Respublikası Qanununun layihəsi (ikinci oxunuş).\n“Azərbaycan Respublikasında 2022-ci il üçün yaşayış minimumu haqqında” Azərbaycan Respublikası Qanununun layihəsi (ikinci oxunuş).\n“Azərbaycan Respublikasında 2022-ci il üçün ehtiyac meyarının həddi haqqında” Azərbaycan Respublikası Qanununun layihəsi (ikinci oxunuş).\n“Azərbaycan Respublikasının Vergi Məcəlləsində dəyişiklik edilməsi haqqında” Azərbaycan Respublikası Qanununun layihəsi (ikinci oxunuş).\n“Azərbaycan Respublikasının İnzibati Xətalar Məcəlləsində dəyişiklik edilməsi haqqında” Azərbaycan Respublikası Qanununun layihəsi (ikinci oxunuş).\n“Yerli (bələdiyyə) vergilər və ödənişlər haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\n“Vəkillər və vəkillik fəaliyyəti haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\n“Sosial sığorta haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\n“Nağdsız hesablaşmalar haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\n“İcra haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\n“Hüquqi şəxslərin dövlət qeydiyyatı və dövlət reyestri haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\n“Dövlət satınalmaları haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\n“Dövlət rüsumu haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\nAzərbaycan Respublikasının Su Məcəlləsində, Azərbaycan Respublikasının Gömrük Məcəlləsində, Azərbaycan Respublikasının Şəhərsalma və Tikinti Məcəlləsində, “Yerin təki haqqında”, “Balıqçılıq haqqında”, “Heyvanlar aləmi haqqında”, “Ətraf mühitin mühafizəsi haqqında”, “Ovçuluq haqqında”, “Daşınmaz əmlakın dövlət reyestri haqqında”, “Baytarlıq haqqında”, “Dərman vasitələri haqqında”, “Bədən tərbiyəsi və idman haqqında”, “Mədəniyyət haqqında”, “Ölçmələrin vəhdətinin təmin edilməsi haqqında” və “Lisenziyalar və icazələr haqqında” Azərbaycan Respublikasının Qanunlarında dəyişiklik edilməsi barədə Azərbaycan Respublikası Qanununun layihəsi (ikinci oxunuş).\n“Azərbaycan Respublikası Milli Məclisi deputatının statusu haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\n“Hərbi qulluqçuların dövlət icbari şəxsi sığortası haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\n“Məhkəmə və hüquq mühafizə orqanları işçilərinin dövlət icbari şəxsi sığortası haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\n“Azərbaycan Respublikasının xarici ölkələrdə və beynəlxalq təşkilatlarda fəaliyyət göstərən diplomatik nümayəndəliklərində qulluq edən şəxslərin icbari sığortası haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\n“Sığorta fəaliyyəti haqqında” Azərbaycan Respublikasının Qanununda dəyişiklik edilməsi barədə Azərbaycan Respublikası Qanununun layihəsi (ikinci oxunuş).\nAzərbaycan Respublikasının 2001-ci il 12 iyun tarixli 141-IIQ nömrəli Qanunu ilə təsdiq edilmiş “Dövlət vergi orqanlarında xidmət haqqında Əsasnamə”-də dəyişiklik edilməsi barədə Azərbaycan Respublikası Qanununun layihəsi (ikinci oxunuş).


Dünya miqyasında peyvəndin 2 faizdən azı Afrikada tətbiq edilib | TRT Azerbaycan\nDünya miqyasında pey...\nDünya miqyasında peyvəndin 2 faizdən azı Afrikada tətbiq edilib\nÜmumdünya Səhiyyə Təşkilatı (ÜST) dünya miqyasında tətbiq edilən yeni növ koronavirus (Covid-19) əleyhinə peyvəndlərin 2-dən faizdən daha azının Afrikada tətbiq olunduğunu bildirib.\n09.04.2021 ~ 10.03.2022\nÜST-nin Afrika üzrə direktoru Matşidiso Moeti mətbuata verdiyi bəyanatda bir çox Afrika ölkəsində kifayət qədər peyvəndlənmə olmadığına diqqət çəkib.\nBir çox Afrika ölkəsində "Covid-19" ilə mübarizədə çox az irəliləyiş olduğunu söyləyən Moeti dünya miqyasında tətbiq edilən təxminən 700 milyon doza "Covid-19" peyvəndinin 2 faizdən azının Afrika qitəsində tətbiq olunduğunu vurğulayıb. Moeti "Məhdud ehtiyatlar və tədarükdə baş verən problemlər "Covid-19" peyvəndlərinin qitədəki bir çox insana çatmasına mane olur" deyib.\nQitəyə 30 milyon dozadan çox "Covid-19" peyvəndinin çatdığı barədə məlumatı bölüşən Moeti bunun 13 milyonunun tətbiq edildiyini bildirib.\nQeyd edək ki, 115 mindən çox insan itkisinin olduğu qitədə yoluxma hallarının sayı 4 milyon 500 minə çatarkən, sağalanların sayı isə 4 milyona yaxınlaşıb.\nEtiketlәr: #yeni növ koronavirus (Covid-19) əleyhinə peyvənd , #Ümumdünya Səhiyyə Təşkilatı (ÜST)


Portativ Fraksiya RF Mikro iynə maşını İstehsalçıları və Təchizatçıları - Çin Portativ Fraksiya RF Mikro iynə maşın fabriki\nTicarət Zəmanəti Rf Üz Lifting Radiotezlik Dərini Dartan Portativ Qiymət Ematrix Üz Maşını\nFractional RF, Radio Wave və mükəmməl təsirlərini birləşdirən bir gözəllik cihazıdır. Mikro iynə Fraksiyalı Mesoterapiya. Bu iki metodun bir müalicədə birləşməsi yara izlərinin azalmasını artırır. qırışlar və uzanırişarələrin çıxarılması. və toxumanın sürətli yaxşılaşmasını təmin edir. Cihaz iki başlıq ilə təchiz olunmuşdurradio dalğalarının işləməsinin iki fərqli üsulundan istifadə etməyə imkan verir.\nÇin topdan Çin İsrail Texnologiyası RF Fractional Gold RF Microneedle/Lazımsız Üz və Bədən Gözəllik Maşını\nProfessional Microneedle fraksional rf qırışları aradan qaldıran tibbi gözəllik avadanlıqları\nFractional RF, Radio Wave və mükəmməl təsirlərini birləşdirən bir gözəllik cihazıdır. Mikro iynə Fraksiyalı Mezoterapiya. Bu iki metodun bir müalicədə birləşməsi yara izlərinin azalmasını artırır. qırışların və uzanma izlərinin aradan qaldırılması. və toxumanın sürətli yaxşılaşmasını təmin edir. Cihaz, iki fərqli radio dalğası işləmə üsulunu istifadə etməyə imkan verən iki başla təchiz edilmişdir\nFabrika Qiyməti fraksiya portativ mikronayaq fraksial rf dəri tender ən yaxşı rf epilyasiya üz qaldırıcı mikro cərəyan bio üz maşını\nÜz qaldırmaq üçün Portativ Rf Fractional Mikro İğne Maşını\nPortativ Microneedle Fractionlal RF Maşın Radio Frekanslı Üz Lift Gözəllik Maşını\nZavodun birbaşa fraksional rf mikroneedle dəri cavanlaşdırma maşını portativ\nProfessional dərinin cavanlaşdırılması microneedle fractional rf qırışların aradan qaldırılması rf portativ maşın\nPortativ Üz və Göz Lifting Qırışları Azaldan Mikro İğne Maşın\nQırış izlərinin aradan qaldırılması Microneedle Rf Sistemi, Radio Frekanslı Üz Maşını


“İlin Qızıl Şagirdi” məntiq olimpiadasında “Qızıl medal” qazandı – Mingəçevir İşıqları\nLütfi Zadə adına məntiq olimpiadasının final mərhələsində iştirak edən 2253 məktəblidən 11-i qızıl, 19-u gümüş, 35-i bürünc medala sahib olub\nMüəllif Fərman Nəbiyev\t Yenilənmə tarixi May 23, 2022\nLütfi Zadə adına məntiq olimpiadasında "Qızıl medal" qazanan Mingəçevir məktəblisi\nMingəçevirdəki Texniki-Humanitar Liseyin 5-ci sinif şagirdi Hüseyn Əhmədli Lütfi Zadə adına məntiq olimpiadasında “Qızıl medal” qazanıb. O, olimpiadanın riyaziyyat /məntiq bölümündə rəqiblərini geridə qoyaraq, region üzrə ən yüksək göstəriciyə nail olub.\nLiseyin direktoru Nailə Məmmədova deyir ki, Hüseyn məktəbdə ən çox uğur qazanan şagirddir: “O, hətta “İlin Qızıl Şagirdi” adına layiq görülüb”.\nLütfi Zadə adına məntiq olimpiadasının final mərhələsinin nəticələri mayın 19-da elan edilib. Final mərhələsinə 2253 məktəbli qatılıb. Onlardan 11-i qızıl, 19-u gümüş, 35-i bürünc medala sahib olub.\nSözügedən olimpiada Azərbaycan və rus bölmələri üzrə V sinif şagirdləri arasında təşkil olunur. Müsabiqənin keçirilməsində məqsəd görkəmli alim Lütfi Zadənin irsinin şagirdlər arasında təbliği, həmçinin, şagirdlərin məntiqi biliklərinin inkişafına təkan vermək, yaradıcı istedad və fərqli düşünmə qabiliyyəti ilə fərqlənən şagirdləri aşkara çıxarmaq və onların həvəsləndirilməsindən ibarətdir.\nLütfi Zadəməntiq olimpiadasıQızıl medal


Mübariz Qurbanlı: 3 gündən artıq yas saxlanılmamalıdır\n30 Sentyabr 2014 12:05\n"Ehsan süfrəsində müxtəlif növ xörəklərin, şirniyyatların və bahalı suların verilməsi, hətta ekzotik meyvələrin düzülməsi artıq adiləşib. Əlbəttə, bu məsələdə əsasən imkanlı şəxslər öndə gedirlər, lakin bir çox hallarda məcburiyyət qarşısında qalan kasıb ailələr də buna yol verirlər. Borc edərək, hətta kredit götürərək, yaxud qiymətli əşyalarını sataraq ehsan süfrəsi açanlar da az deyil".\nPublika.az-ın məlumatına görə, bu sözləri Dini Qurumlarla İş üzrə Dövlət Komitəsinin sədri Mübariz Qurbanlı “Azərbaycan” qəzetinə müsahibəsində bildirib.\n“Elə insanlar var ki, dünyasını dəyişmiş əzizinə ehsan süfrəsi açmaq, başdaşı düzəltdirmək üçün böyük məbləğdə borc alır, sonra aylarla, illərlə onu qaytarmaq məcburiyyətində qalır! Dəfələrlə bunların şahidi olmuşuq. Bunun müxtəlif səbəbləri var. Ən əsası odur ki, belə insanlar dini cəhətdən savadsızdırlar, yəni israfçılıq həm də dini savadsızlıqdan irəli gəlir. Zənn edirlər ki, bu yolla vəfat etmiş doğmalarına dini-mənəvi borclarını qaytarırlar, ya da qohum-qonşusunun qınağından ehtiyatlanırlar.\nİslama görə vəfat etmiş insan üçün yalnız dəfn mərasimi keçirilir və müəyyən dini ayinlər icra olunaraq son mənzilə yola salınır. Burada vacib olan bir neçə əməl var: qüsl vermək, kəfənləmək, cənazə namazını qılmaq və dəfn etmək. Bundan başqa, şəri ehkamlarda mərhuma yas saxlamağın müddəti ilə bağlı məqamlarla günümüzdə tətbiq edilən adətlər arasında da fərqlilik müşahidə olunur. Dinimizdə yas və yaxud təziyə saxlanılmasının müddəti üç gündür. Dini ədəbiyyatda və qaynaqlarda bununla bağlı kifayət qədər ətraflı məlumat var. Məsələn, Həzrət Məhəmməd (s) qadının yas saxlamasını misal göstərməklə buyurmuşdur: "Allaha və Axirət gününə iman edən qadına ölü üçün üç gündən artıq yas tutmaq halal deyil. Ancaq əri üçün dörd ay on gün yas tutması müstəsnadır".\nKomitə sədri qadınların dünyasını dəyişən həyat yoldaşı üçün yas saxlamasından söz açıb:\n“İlahiyyatçıların fikrincə, qadın əri üçün yas saxladığı müddətdə ətriyyatdan, gözə sürmə çəkməkdən, diqqətçəkən libaslar geyinməkdən, qızıl-zinət əşyaları taxmaqdan çəkinməlidir. Ehtiyac olmadan yas müddəti bitənədək ər evindən çıxmamalıdır. Deməli, dinimiz uzunmüddətli yas saxlamağı yalnız mərhumun həyat yoldaşına şamil etmişdir. Bunun da öz səbəbləri var. Burada qadının hamilə olub-olmamasının aydınlaşması, bundan doğan vərəsəlik və s. dəqiq bilinməsi kimi vacib məsələlər nəzərdə tutulmuşdur. Yerdə qalan qohum-əqrəba üçün yalnız üç günlük müddət müəyyənləşdirilmişdir”.\nMəsələnin "ehsan süfrəsi" tərəfinə gəldikdə isə qeyd edilməlidir ki, M.Qurbanlı onu da bildirib ki, cənazə hələ evdə ikən, kədər və üzüntülü halda nəinki yemək hazırlanmalı, hətta ziyarətçilərə süfrə də açılmamalıdır. Çünki cənazəni torpağa tapşırmadan süfrə açmaq qəbahət iş sayılır.\n“Dinimiz əslində yaxın qonşuların mərhumun ailəsi üçün tədarük görmələrini, yemək hazırlayıb göndərmələrini buyurur. Bu şəkildə qonşuluq haqqı ödənərək, mərhumun ailəsinin dərdinə şərik çıxmaq məqbul sayılır. İslam peyğəmbəri Həzrət Məhəmmədin (s) hədisində də məhz bu cür göstərilmişdir.\nBəli, problemin kökü burdan başlayır. "Ehsan" sözünün lüğətdəki mənası "yaxşılıq etmək" deməkdir. "Həsanat" sözünün mənası isə yaxşılıq etmək üçün nəyi isə verməkdir. Xüsusi olaraq vurğulamaq lazımdır ki, bu sözlə heç də ancaq yemək nəzərdə tutulmur. Lakin yas mərasimlərinin zaman-zaman dəyişən bu anlamı günümüzdə yalnız "ehsan süfrəsi" - yemək məfhumu ilə məhdudlaşıb. İslamda "ehsan" yalnız süfrə açmaq anlamına gəlmir”.\nUzaq yerlərdən gələnlərə yemək verilməsinin istisna edilməsinə gəldikdə, M.Qurbanlı hər kəsin başsağlığı vermək üçün yas məclisinə gəlməsinə ehtiyac olmadığını bildirib:\n“İnsanın ən əzizləri, təbii ki, ailə üzvləridir. Odur ki, yası düşmüş yaxın qohumların bir araya gəlib öz kədərlərini ifadə edərkən gün ərzində orada israfa yol vermədən yemək tələbatını ödəmələri normal haldır. Amma mindən çox adam hər hansı tanınmış şəxsin yasına gəlirsə, onu ev sahibi necə qarşılasın? Ailə üçün qonaqları yerləşdirmək, onlara diqqət yetirmək problem yaradır. Və yaxud rayonda birisi vəfat edir. Onun yaxınları gəlib şəhərdə yenə çadır quraraq başsağlığı qəbul edir. Halbuki, artıq telefon vasitəsilə başsağlığını qəbul edib, belə halda təkrar başsağlığı verməyə ehtiyac varmı? Dərdə şərik olmağın ən böyüyü kiməsə əziyyət verməməkdir. Belə məqamlarda yas sahibinə əziyyət verməklə dərdinin üstünə dərd gətirmək rəvadırmı?”


Valyuta məzənnəsi ABŞ dolları (USD) Qədər Qızılın 1 troy unsiyası (elektron qızıl / elektron qızıl) (XAU) Forex valyuta bazarında yaşamaq\nFOREX valyuta məzənnələri yeniləmə: 13/12/2019 03:15\nABŞ dolları - Qızılın 1 troy unsiyası (elektron qızıl / elektron qızıl) İndi Forex valyuta bazarında qiymət 13 Dekabr 2019\n03:15:02 (59 saniyə forex dərəcəsi yeniləmə)\n1 USD = 0.0007 XAU\n1 XAU = 1 470.42 USD\nForex - əsas birja bazarı. Hər 30 saniyədə ABŞ dolları məzənnəsinə baxın. İndi onlayn olaraq ABŞ dolları məzənnəsinə baxın. ABŞ dolları ın Qızılın 1 troy unsiyası (elektron qızıl / elektron qızıl) Forexdə dəqiqə, saat, həftə və ya aylıq məzənnəsi.\nForex ticarət chart Qızılın 1 troy unsiyası (elektron qızıl) Dollar yaşamaq 13 Dekabr 2019\nForex ticarət chart ABŞ dolları Qədər Qızılın 1 troy unsiyası (elektron qızıl / elektron qızıl) yaşamaq, 13 Dekabr 2019\nBu səhifədəki ABŞ dolları məzənnə cədvəlini Qızılın 1 troy unsiyası (elektron qızıl / elektron qızıl) səviyyəsinə dəyişdik. Məzənnə dəyişikliyini izləməyi rahat etməyiniz üçün yuxarıdakı ABŞ dolları -ın Qızılın 1 troy unsiyası (elektron qızıl / elektron qızıl) qrafiki hazırlanmışdır. Diaqram interaktivdir, onu aça bilərsiniz. Məzənnə qrafiki hər 30 saniyədə yenilənir.\nÇevirmək ABŞ dolları Qədər Qızılın 1 troy unsiyası (elektron qızıl / elektron qızıl) ABŞ dolları Qədər Qızılın 1 troy unsiyası (elektron qızıl / elektron qızıl) Valyuta məzənnəsi ABŞ dolları Qədər Qızılın 1 troy unsiyası (elektron qızıl / elektron qızıl) məzənnə tarixi\nOnline ticarət ABŞ dolları (USD) üçün Qızılın 1 troy unsiyası (elektron qızıl) hazırda\nABŞ dolları ın tarixini hər dəqiqə Qızılın 1 troy unsiyası (elektron qızıl / elektron qızıl). Son dəqiqə ərzində ABŞ dolları 0.0000 XAU səviyyəsinə yüksəldi. Saytda hər dəqiqə üçün ABŞ dolları nı Qızılın 1 troy unsiyası (elektron qızıl / elektron qızıl) 10 dəqiqə göndərmək üçün bir cədvəl göstərilir. Hər dəqiqə məzənnədəki dəyişiklikləri müqayisə etmək rahatdır.\nOnline ticarət ABŞ dolları (USD) üçün Qızılın 1 troy unsiyası (elektron qızıl) son saat ticarət\nVeb saytımızda saatda məzənnə. Bu saatda ABŞ dolları (USD) 'Qızılın 1 troy unsiyası (elektron qızıl / elektron qızıl) nisbətindəki dəyişiklik - -0.0000 XAU. Saytda hər saat üçün ABŞ dolları nı Qızılın 1 troy unsiyası (elektron qızıl / elektron qızıl) 10 saat göndərmək üçün bir cədvəl göstərilir. Asan görünmək üçün son 10 saat ərzində dəyərlər cədvəlimiz var.\nOnline ticarət ABŞ dolları (USD) üçün Qızılın 1 troy unsiyası (elektron qızıl) Bugünkü trend 13 Dekabr 2019\n03:15 02:15 01:15 00:15 23:15 22:15 21:15 20:15 19:15 18:11


خبرگزاری شبستان - Quranın İmam Zamanın (ə) zühurunu istəməyin yolları haqda məsləhətləri\nServis Əsas səhifə Zaman : Thursday, June 14, 2018 Xəbər kodu : 33893\nQuranın İmam Zamanın (ə) zühurunu istəməyin yolları haqda məsləhətləri\nŞəbistan xəbər agentliyi: Məhzəm daxil oldu və soruşdu: Sizə qurban olum, mənə bizim hal-hazırda yaşadığımız intizarın nə zaman baş verəcəyindən xəbər verin. İmam (ə) buyurdu: Ey Məhzəm! Vaxt təyin etmək yalan danışmaqdır. Tələsənlər həlak oldular. Təslim olanlar xilas oldular.\nŞəbistan xəbər agentliyinin Məhdəviyyət bölməsinin verdiyi xəbərə əsasən Allah-taala mübarək Nəhl surəsinin birinci ayəsində buyurur:\nAyənin elmi nəticələri:\n1-Ayənin mövzusu kafirlərin Allahın qəzəbinin nazil olmasına tələsməsi olsa da “Əta əmrullah” cümləsi Allah qəzəb əmrinə məxsus deyil. Bəlkə Allahın bütün əmrlərinə aiddir. Məsələn: Cihad əmri, İmam Zamanın (ə) zühur əmri və qiyamət günün bərpa olunması əmri. Bu işlər haqda tələsmək olmaz.\n2-İmam Sadiq (ə) Allah-taalanın bu əmrinin mənası haqda buyurur: “Bu bizim əmrimizdir. Allah-taala əmr vermişdir ki, ona tələsməsinlər. (Bu zaman Allahın) üç ordu olacaq. Onlar aşağıdakılardan ibarətdir: Mələklər, möminlər və onun dəstəklədiyi. Onun qiyamı və başına gələnlər Allahın rəsulu (s) kimi olacaq.\n3- Əbdürrəhman ibn Kəsir deyir: İmam Sadiqin (ə) hüzurunda idik. Məhzəm daxil oldu və soruşdu: Sizə qurban olum, mənə bizim hal-hazırda yaşadığımız intizarın nə zaman baş verəcəyindən xəbər verin. İmam (ə) buyurdu: Ey Məhzəm! Vaxt təyin etmək yalan danışmaqdır. Tələsənlər həlak oldular. Təslim olanlar xilas oldular.


Heyli və Selena Gomez arasında QALMAQAL-FOTO » Qadin.Net ~ İlk milli qadın portalı\nHeyli və Selena Gomez arasında QALMAQAL-FOTO\nHeyli Boldvinlə evlənən məşhur müğənni Castin Biberin hələ də eks-sevgilisi Selena Qomezdən qopa bilmədiyi iddia olunur.\nQadin.Net axşam.az-a istinadən xəbər verir ki, “Radaronline”nın iddiasına görə, Heyli bir müddətdir ərinin Selena ilə yazışdığının fərqinə varıb. Əvvəlcə bunu sakit qarşılayan 22 yaşlı model daha sonra Qomezlə əlaqə saxlayıb.\nO, müğənniyə “Ərimdən əl çək” kimi sözlər deyərək, hiddətlənib. Selena isə onun əsəbinə gülməklə qarşılıq verib.\nCütlüyə yaxın mənbələr söyləyir ki, Qomez Biberin onu hələ də sevdiyindən əmindir. O, düşünür ki, Castin Heylidən ayrılacaq və yenidən Selena ilə münasibətinə davam edəcək.\nQeyd edək ki, Heyli və Castin cütlüyünün anidən başlayan sevgisi onların yaxın ətrafını narahat edir və bu evliliyin uzunmüddətli olmayacağı iddia olunur\nNiyə danışır ki heç kim onu məcbur evlendirmiyib ki ozu getdi evlendi indi qiza yazir\nMence de ayrilacaglar Castin Haylini sevmir


Asan xidmət Archives - Muhasibat.Az\n“ASAN Xidmət” hüquqi və fiziki şəxslərə növbəti dəfə xəbərdarlıq etdi Prezident yanında Vətəndaşlara Xidmət və Sosial İnnovasiyalar üzrə Dövlət Agentliyi növbəti dəfə hüquqi və fiziki şəxslərə xəbərdarlıq edib. Dövlət Agentliyindən verilən məlumata görə, “Xüsusi Karantin Rejiminin Tətbiqi Zamanı İcazələrin Alınması və Monitorinqi Sistemi” … Read More\n“ASAN Xidmət”in səlahiyyətləri artırıldı Prezident İlham Əliyev “Mənzil İnşaatı Dövlət Agentliyinin sərəncamında olan mənzilləri vətəndaşların güzəştlə əldə etməsi Qaydası”nda və “Güzəştli mənzil” sistemi haqqında Əsasnamə”də dəyişiklik edilməsi barədə fərman imzalayıb. Bununla da Prezident yanında Vətəndaşlara Xidmət və Sosial İnnovasiyalar üzrə … Read More\nVergilər Nazirliyi “ASAN könüllüləri” ilə birgə yeni layihəyə start verib. Yaxın vaxtlarda könüllü gənclər vergi ödəyicilərinə xidmət mərkəzlərində fəaliyyətə başlayacaqlar. Bununla bağlı Binəqədi rayonunda fəaliyyət göstərən Vergi ödəyicilərinə xidmət mərkəzində könüllü gənclərlə nazirliyin rəhbər şəxslərinin görüşü keçirilib. Bildirilib ki, “ASAN … Read More


Huawei şirkəti 5G-nin işə salınmasını asanlaşdıran və ucuzlaşdıran yeni texnologiya yaratdı | Technote.az\n5G şəbəkə texnologiyası 3G və 4G şəbəkə texnologiyalarından yüksək sürət baxımından fərqlənir. Lakin yeni 5G şəbəkə standartı daha kiçik əhatə dairəsinə sahibdir. Bu səbəbdən o daha çox baza stansiyalarının quraşdırılmasını tələb edir. Huawei şirkəti isə baza stansiyalarının güclərini 80% yüksəldən yeni texnologiyanı yaradıb. Bu barədə Gizmochina saytı xəbər verib.\nHuawei tərəfindən yaradılmış yeni texnologiya CableFree adlanır. Sözügedən texnologiya 5G stansiyalarının yaradılması xərclərini aşağı salır və onların arasındakı məsafəni genişləndirir. Bu isə öz növbəsində 5G şəbəkəsinin işə salınması xərclərini daha da aşağı sala bilər. Bundan əlavə olaraq yeni güclü şüalandırma sistemi şəbəkə keyfiyyətini yüksəldəcək. Bu isə cihazın antendən uzaq məsafədə yerləşdiyi bir halda çox vacib faktordur.\nBeləliklə şüalandırma sisteminin gücü 20% yüksəlib. Huawei şirkəti qeyd edib ki, yeni konstruksiyanın gücü hal hazırda olan texnologiyaların güclərindən 80% daha yüksəkdir. Bununla yanaşı yeni konstruksiyanın çəkisi 10 kq yüngüldür. Bu isə o deməkdir ki, baza stansiyası daimi olaraq sıradan çıxan daha az sayda detala sahibdir. Huawei tərəfindən yaradılmış yeni texnologiyanın nə zaman istifadəyə veriləcəyi barəsində bir məlumat yoxdur.


Əhmədinejad Tehranda Ərdoğanı salamlayır, 27 oktyabr 2009\nTəxminən 10 il əvvəl Türkiyə Suriyanı işğalla hədələyirdi, çünki Dəməşq PKK lideri Abdulla Ocalana sığınacaq vermişdi. «Biz Qolan təpələrinə çıxıb israillilərə «şalom» deyəcəyik», - indi bir türk qəzeti ölkənin o vaxtkı əhvalını belə xarakterizə edir. Yəni türklərin suriyalılara və israillilərə münasibəti eyni idi.\nZaman dəyişir, ölkələr də. Bu ayın əvvəlində Türkiyə çoxmillətli illik hava qüvvələri təlimini təxirə saldı, çünki İsrail bu məşqlərdə iştirak edəcəkdi. Baxmayaraq ki, tarixən Türkiyə və İsrail ordularının münasibətləri yaxın olub. Baş nazir Rəcəb Tayyib Ərdoğansa Britaniyanın «Guardian» qəzetinə müsahibəsində İran prezidenti Mahmud Əhmədinejad barədə belə deyib: «O, bizim şəksiz dostumuzdur».\nİranda iyun seçkilərindən sonra Ərdoğan Əhmədinejadı ilk təbrik eləyənlərdən oldu, İranın nüvə proqramını «dinc və humanitar» adlandırdı. Suriyayla münasibətlərsə heç vaxt bundan isti olmayıb. İki ölkə hətta birgə hərbi təlimlər planlaşdırır.\n«Wall Street Journal» yazır ki, millətlərə qonşularını seçmək üstünlüyü verilməyib. Türklərin də düşmən qonşular arasında qalmaq istəməməsini başa düşmək olar.\nAKP NƏYİ DƏYİŞDİ?\nAncaq 2003-cü ildə Ərdoğan və onun islamçı AKP partiyası hakimiyyətə gələndən sonra Türkiyənin xarici siyasətində baş verənlər daha çox bu ölkənin strateji prioritetlərinin dəyişdiyini göstərir, heç də regionda gərginliyi azaltmaq cəhdinə oxşamır.\nMəsələn, yanvarda Ərdoğan Davosda, Dünya İqtisadi Forumunda Şimon Peresi qınadı, İsrail prezidentini «yalançı» adlandırdı, Qəzzə müharibəsiylə bağlı dedi ki, «öldürməyə gələndə, öldürməyi yaxşı bilirsiz». Az sonra Ərdoğan Sudanın vitse- prezidenti Əli Osman Tahanın şərəfinə nahar verdi. Yəqin ki, bu naharda Darfurda baş verənlər barədə mühazirə olmadı.\nTürkiyənin Yaxın Şərqdə münasibəti təkcə İsrailə qarşı dəyişməyib. Vaşinqtonda yerləşən Yaxın Şərq İnstitutunun təhlilçisi Soner Kagaptaya görə, «AKP-nin xarici siyasətində bütün müsəlman ölkələrinə rəğbət yoxdur. Partiya islamçı, anti-Qərb rejimlərlə - Qatar, Sudanla həmrəylik göstərir, Misir, İordaniya, Tunis kimi dünyəvi, Qərbyönlü müsəlman ölkələrinə fikir vermir». Fələstinlilərlə də belədir, cənab Ərdoğan dünyanı «Həmas»ı tanımağa çağırıb. Daha dünyəvi görüşlü prezident Mahmud Abbasla münasibət yaratmayıb.\nQUYRUQDA YOX, BAŞDA OLMAQ\nBaşqa sözlə, Ərdoğanın İsrail əleyhinə çevrilməsi Türkiyə siyasətində daha böyük dəyişikliyi göstərir. Bu da ABŞ-ın maraqlarına elə də uyğun deyil. Dünyəvi müsəlman dövləti kimi, Türkiyə NATO-nun sütunu, ayrı-ayrı qonşularının siyasi radikalizminə (kommunist, baas, islamçı) qarşı səddi sayılır. Ola bilsin cənab Ərdoğan fikirləşir ki, Türkiyənin gələcəyi Qərb tərəfdaşının quyruğunda yox, müsəlman dünyasının başındadır.\nBu variantların hansısa birinin baş verməsi Avropanın Türkiyənin Birlik iddialarını nə qədər ertələməsindən asılıdır. Ümid etmək olar ki, uzun illər dünyəvilik, dözümlülük, azadlıq, Şərq-Qərb körpüsü olmaqla fəxr edən türklər bu dəyərləri qaranlıq şöhrətə satmayacaqlar.


Əsası ulu öndər Heydər Əliyev tərəfindən qoyulmuş gənclər strategiyasını uğurla davam etdirən Azərbaycan Respublikasının Prezidenti Cənab İlham Əliyevin tapşırığına əsasən Yasamal rayon orta ümumtəhsil məktəblərinin 9-11-ci siniflərində təhsil alan məktəblilərin «Ölkəmizi tanıyaq» devizi ilə maarifləndirici tur-aksiyaları təşkil olunmuşdur.Bu tur aksiyalar qədim tariximizin, bölgələrdə olan maddi-mədəniyyət abidələrimizin, adət-ənənələrimizin öyrənilməsi baxımından məktəblilərin yaddaşında əvəzsiz iz buraxmışdır. İştirakçıların bir çoxu ölkəmizin bölgələrində ilk dəfə olmuş və çox böyük təəssüratlarla paytaxtımıza qayıtmışlar.Sayca 8-ci tur-aksiya çərçivəsində Yasamal rayonundan olan 40 nəfər məktəbli növbəti dəfə səfərə yola düşəcəklər.\nAzərbaycan Respublikasının Prezidenti cənab İlham Əliyevin tapşırığına əsasən 11-14 noyabr 2017-ci il tarixlərdə «Ölkəmizi tanıyaq» devizi ilə yeniyetmələrin respublikamızın müxtəlif rayonları ilə tanışlığı üçün növbəti maarifləndirici tur-aksiyası təşkil olunmuşdur. Bu tur aksiyada Yasamal rayon məktəbliləri Lənkəran - Masallı - Astara rayonlarına səfər edəcəklər. Doğma Azərbaycanın ayrı-ayrı guşələrinin rayon məktəbliləri tərəfindən daha yaxşı tanınması, o cümlədən onların bölgələrimizin zəngin turizm potensialı, tarixi-mədəni abidələri, muzeyləri ilə tanış olması baxımından maarifləndirici tur-aksiyaların əhəmiyyəti çox böyükdür.\nNoyabr ayının 7-də Yasamal rayon Heydər Əliyev Mərkəzində tur –aksiyada iştirak edəcək Yasamal rayon məktəbliləri ilə görüşdə çıxış edən Yasamal rayon İcra Hakimiyyəti Başçısının müavini Təravət Muradova şagirdlərə turun məqsədi barədə məlumat vermiş, ölkə başçısı cənab İlham Əliyevin gənc nəslin tərbiyəsi, onların savadlı, vətənpərvər böyüməsi və fiziki inkişafı istiqamətində gördüyü işlərdən danışmış, bu kimi turların təşkilinin də həmin tədbirlər çərçivəsində olduğunu vurğulamışdır. Bildirildi ki, tur-aksiya zamanı məktəblilərin Lənkəranda Hirkan Milli Parkına, Xanbulan gölünə, çay plantasiyaları və sitrus meyvə bağlarına, Masallıda Viləşçay su anbarına, Astarada Yanar Bulağa, Astara çay fabrikinə ekskursiyaları təşkil olunacaqdır. Həmçinin bu şəhərlərdə Heydər Əliyev Mərkəzinə, Gənclər Mərkəzinə, Bayraq Meydanına, muzeylərə, Olimpiya İdman Komplekslərinə və digər tarixi yerlərə də səfərləri təşkil olunacaqdır.\n«Ölkəmizi tanıyaq» tur aksiyası üçün rayonun orta məktəblərində təhsil alan, öz təhsili və nümunəviliyi, ictimai həyatda fəallığı ilə fərqlənən 40 nəfər şagird seçilmişdir. Rayon İcra Hakimiyyəti tərəfindən qrupa rəhbər təyin olunmuş, şagirdləri müşayət edəcək müəllim və həkim heyəti seçilmişdir. Şagirdlər üçün xususi geyimlər, mübadilə məqsədilə xatirə hədiyyələri və tələb olunan ləvazimatlar alınıb, turun marşrutu, tədbir iştirakçılarının qalacağı otel və s. müəyyən olunub, qrup nəqliyyat vasitəsi ilə təmin olunmuşdur.\nTədbirin sonunda təşkil olunmuş konsert proqramı tədbir iştirakçılarında, valideynlərdə və məktəblilərdə xoş ovqat yaratdı. Sonda tədbir iştirakçıları ilə xatirə şəkli çəkdirildi.